Ер сотиш синдроми. Бу ибора кўпчиликка, айниқса, ҳуқуқни муҳофаза қилувчи идоралар ва бошқа мутасадди ташкилотларга яхши таниш. Telegram’даги Muxbir Daliyev каналида бу мавзуда қатор постлар эълон қилинди.\nБлогер постларидан бирида шаҳар ҳокими қарори билан ажратилган катта ер майдони бўлиб-бўлиб сотилгани ҳақида ёзади.\n«Андижон шаҳар, «Сафоий» МФЙ ҳудудидаги Айланма ҳалқа йўли бўйида жойлашган 2 327 кв.м. ер майдони Андижон шаҳар ҳокимининг 18.05.2020 йилдаги 240-Қ сонли қарорига асосан фуқаро И.О.га президентнинг 27.07.2018 йилдаги «Ёшлар келажагимиз Давлат дастури тўғрисида»ги ПФ-5466-сонли фармонига асосан маиший хизмат кўрсатиш ва автомобилларга техник хизмат кўрсатиш биноси қуриш учун тўғридан тўғри ажратиб берилган.\nКейинчалик мазкур ер майдонлари 500 кв. метрдан бўлинган ҳолда, Телеграм ижтимоий тармоғида 15.000 АҚШ долларидан сотилиши тўғрисида эълон қўйилган.\nБу нағмаларнинг ортида ким турибди?\nБутун мамлакатимизда ер ажратиш фақат аукцион орқали белгиланганига, мана, икки йилдан ортиқ вақт ўтди.\nБироқ, келаётган маълумотларга кўра, фақат Андижон шаҳрида ер ажратилишининг ноанъанавий услублари яратилмоқда», дейилади хабарда.\nБлогер навбатдаги мурожаатида янада қизиқроқ маълумотни эълон қилади.\n«Бу галги мурожаатимиз Андижон шаҳар Мустақиллик шоҳкўчасида жойлашган дўконлар мажмуаси тўғрисида.\nАндижон шаҳар ҳокими Баҳромжон Ҳайдаровнинг 2020 йил 24 феврал кунги №111-Қ сонли қарорига асосан, фуқаро Муҳаммадсодиқ Умаровга Андижон шаҳар «Ҳунарманд» МФЙ Мустақиллик шоҳкўчаси бўйидан 780 кв.м. ер майдони «Ёшлар келажагимиз Давлат дастури тўғрисида»ги ПФ-5466-сонли фармонига биноан «Ёшлар меҳнат гузари» қуриш учун ажратиб берилган.\nДемак, ушбу дўконлар ўрнида аслида «Ёшлар гузари» бўлиши керак эди. Ва ҳунарманд ёшлар ушбу манзилда ўз иш фаолиятини давом эттириши ва ривожланиши керак эди. Аммо бунинг ўрнига бугунги кунда 30та савдо дўконлари қурилиб, ҳар бири кўча баҳосида 15 000 АҚШ долларидан сотилмоқда...\n... Қандай топамиз дейсизми? Ўша дўконлар қаторида «Сомсахона» бор. «Сомсахона»га учраб, «дўкон керак эди» десангиз бўлди. Сизни улар топишади...», дейилган хабарда.\nБундан ташқари, саҳифада Андижон шаҳар 3-кичик даҳа ҳудудидан ўтиши режалаштирилган, шунингдек, Андижон шаҳар Наврўз мажмуасининг қаршисидаги MACRO супермаркети ён қисмидаги лойиҳавий йўл ўрни бўлган ер майдони ҳам сотилгани хусусида хабарлар эълон қилинди.\nМуаллиф ўз мурожаатларида Бош прокуратура, вилоят прокуратураси, Коррупцияга қарши курашиш агентлиги, Кадастр агентлиги ҳамда Қурилиш вазирлигидан расмий муносабатлар кутишини таъкидлаб ўтган. Бироқ, блогернинг Kun.uz’га маълум қилишича, ҳозирча ҳеч бир идорадан тайинли жавоб олмаган.\nKun.uz ўндан ортиқ постдан 4таси бўйича Андижон шаҳар прокуратураси ҳамда Ер ресурслари ва кадастр бўлими мутасаддиларидан изоҳ олди.\nЖумладан, Андижон шаҳри прокурори ўринбосари Баҳром Усманов ижтимоий тармоқда эълон қилинган хабарлар юзасидан идоралараро суриштирув ишлари олиб борилаётганини билдирди.\n«Ижтимоий тармоқларда «ер сотиш синдроми» туркумида қатор мақолалар эълон қилинди. Шу муносабат билан шаҳар прокуратураси томонидан соҳа мутахассислари жалб қилинган ҳолда ишчи гуруҳ тузилиб, ҳар бир ҳолат бўйича ўрганиш ишлари олиб борилмоқда. Аниқланган қонунбузилиш ҳолатлари бўйича прокурор назорати таъминланади ва қонуний тўхтамга келиш чоралари кўрилади. Ҳозирда ўрганиш ишлари давом эттирилмоқда», дейди Баҳром Усманов.\nУнинг сўзларига кўра, ҳокимлик томонидан чиқарилган фармойиш ёки қарорларда қонун бузилиш ҳолатларига йўл қўйилган бўлса, уларнинг устидан протест келтириш ёки бошқа соҳа мутахассислари томонидан қонун бузилиш ҳолатларига йўл қўйилган бўлса, интизомий ёки бошқа қонуний чоралар кўриш масалалари таъминланади.\nКадастрлар палатаси Андижон вилояти бошқармаси, Андижон шаҳар филиали ер тузиш бўлим бошлиғи Фаёзиддин Минҳожиев ҳам айрим саволларга жавоб берди.\n«Бугунги кунда «Мухбир Далиев»нинг «Ер сотиш синдроми» туркумидан жой олган ҳолатлар бўйича тегишли ташкилотлар мутахассислари билан ўрганиб бўлинди. Тез кунда хулосалар берилади», деди мутасадди.\nУ дастлабки хулосаларни маълум қилди.\n«Ер сотиб юборилиши ҳақида гапирсак, кимгадир ҳадя қилиш ёки ерни сотиб юбориш ҳолатлари бўлмаган. Кадастр ҳужжатлари ўзининг номида расмийлаштирилиб тургани аниқланди. Яъни иккита ҳолатда фуқаролар томонидан ерни кимгадир расмийлаштириб бериш ёки ҳадя қилиш аниқланмаган», деди Минҳожиев.\nУ ер сотишда Кадастрнинг собиқ ходимлари ҳам аралашгани бўйича ҳам тез орада атрофлича маълумот тақдим этилишини қўшимча қилди.\nБўлим бошлиғи, шунингдек, «Ер сотиш синдроми» туркумида эълон қилинган айрим хабарларда қайд этилган маълумотлар юзасидан кадастр филиалида мавжуд ҳужжатларни тақдим этди ва улар юзасидан изоҳлар берди. Дастлаб, Бобур шоҳкўчаси ва лойиҳавий Машраб кўчалари кесишмасидаги маиший хизмат кўрсатиш ва автомобиллар ювиш шохобчасига ажратилган ер ҳақида маълумот берилди.\n«Андижон шаҳар ҳокимининг тегишли фармойишига асосан, «Nano Farm Said» МЧЖга 700 кв.м. ер майдони автомобилларга маиший хизмат кўрсатиш ва автомобилларни ювиш шохобчасини вақтинчалик ташкил этиши учун ажратиб берилган. Фармойишнинг 2-бандида белгиланганки, шаҳар бош режасига мувофиқ, бу ерда йўл тушиши лойиҳалаштирилган, давлат ва жамоат эҳтиёжлари учун керак бўлганда ҳокимиятнинг илк талаби билан тадбиркор ҳисобидан бўшатиб берилиши белгиланган», деди бўлим бошлиғи.\nУ Андижон шаҳар «Ҳунарманд» МФЙ, Мустақиллик шоҳкўчаси Ёшлар меҳнат гузаридаги бинолар сотилишига доир хабар ҳам ўрганилганини айтди.\n«Бу ерда ҳеч қандай ер ёки дўконни фуқарога ёхуд бошқа шахсга сотиш ҳолати аниқланмаган. Ҳозирда унга Давлат хизматлари агентлиги томонидан кадастр ҳужжатлари расмийлаштирилаётгани маълум бўлди. Якуни бўйича тўлиқ маълумот берилади», дейди Минҳожиев.\nУнинг сўзларига кўра, «Ёшлар меҳнат гузари»да чеварчилик, тикувчилик, сартарошхона, дўконлар фаолияти йўлга қўйилиши, уларда ёшлар меҳнат фаолияти билан шуғулланишлари керак эди.\nЎрганишлар чоғида ушбу манзилларга бордик ва геожойлашувни харитамизга муҳрладик. Биз манзилларга чиқиб, ўрганиш чоғида шаҳар Архитектура ва қурилиш бўлими мутасаддилари ҳам бўлишини қанчалик истамайлик, улар бизга ҳамроҳлик қилмасликни, саволларимизга жавоб бермасликни маъқул кўришди.\nДавлат-хусусий шерикчилик асосида қурилган «Ёшлар меҳнат гузари»га борганимизда айрим дўконлар ишлаётгани, бошқалари бўш турганига ҳам гувоҳ бўлдик. Айни дастур билан «Сафоий» МФЙда берилган ер майдонида ҳозирча бирорта қурилиш ишлари бошланмаган.\nШу ўринда, шаҳар ҳокимининг «Ёшлар келажагимиз» давлат дастури ижросини таъминлаш мақсадида чиқарилган 2та қароридан бирига Ёшлар иттифоқи Андижон вилоят Кенгашининг хати ҳам асос сифатида келтирилган бўлса, иккинчисида бундай хат назарда тутилмаган.\nБу хусусда Ёшлар иттифоқи Марказий Кенгашидан изоҳ сўралди. Бўлим бошлиғи Азиз Казаковнинг Kun.uz’га маълум қилишича, «Ёшлар келажагимиз» давлат дастури доирасида ер участкаларини ажратиш учун Ёшлар иттифоқи хати талаб қилинмайди. Ер ажратиш учун зарурий ҳужжатлар тақдим этилса, истисно тариқасида ер ажратиш ваколати туман ёки шаҳар ҳокимларига берилган.\nБлогернинг Андижон шаҳридан якка тартибда уй-жой қуриш учун ер ажратилгани билан боғлиқ хабарига кадастр филиали томонидан тақдим этилган ҳужжатга ҳам диққат қаратишингизни истардик.\nУнга кўра, Андижон шаҳар ҳокимининг 2019 йил 24 июлдаги 728-қ сонли қарорининг 12, 13, 14 ва 15-бандларига асосан, 4 нафар фуқарога «Чўлпон 100 йиллиги» МФЙдан 4 сотихдан ер ажратиб берилган. Бироқ, шаҳар ҳокими 2020 йил 3 апрел куни 179-қ сонли қарори билан ўзининг 728-қ-сонли қарорининг тегишли бандларини бекор қилиш бўйича навбатдаги қарорни имзолаган. Бунга шаҳар прокуратурасининг 2020 йил 30 мартдаги протести сабаб бўлган. Шу билан 4 фуқарога ажратилган ер майдонлари туман захирасига қайтарилган.\nБироқ, ушбу манзилга борганимизда фуқароларнинг бири уй қуриб олгани ва унда кадастр ҳужжатларисиз яшаб келаётгани, иккинчи ер майдонига эса пойдевор қуйилгани, 3- ва 4- ер участкалари устида йўл қурилиб, ундан маҳаллий аҳоли фойдаланиб келаётгани маълум бўлди.\nЭнди савол туғилади: шаҳар ҳокимининг нотўғри қарори асосида уй қурган фуқаролар кўрган моддий ва маънавий зарар ким томонидан қопланади?\nАндижон шаҳар ер тузиш бўлим бошлиғи бу борада ҳам изоҳ берди.\n«Бунинг орқасида 4 сотихдан 2та 8 сотих ер бўлган. Прокуратура протестидан кейин бу ердаги қурилишлар ҳаммаси тўхтатилган. Аҳоли фойдаланиши учун йўл ётқизилгани сабабли бугунги 8 сотих ер майдони йўлости ҳудудига кириб кетган. Уйни қуриб бўлган фуқаронинг ҳолати бўйича прокуратура томонидан ўрганиш ишлари олиб борилмоқда», дейди Фаёзиддин Минҳожиев.\nШу ўринда, масъул идораларнинг ижтимоий тармоқларда чиққан хабарларга муносабат беришга шошилмаётганини алоҳида қайд этиш даркор. Кузатишларимизга кўра, Muxbir Daliyev каналида «Ер сотиш синдроми» мавзусида чиққан хабарларнинг аксарига мутасадди идоралар томонидан аниқ эмас, балки умумий жавоблар берилмоқда.\nШу билан бирга, ПФ-5466-сонли фармон маҳаллий ҳокимларга «Ёшлар келажагимиз» давлат дастури доирасида ер майдонларини истисно тариқасида ажратиш ҳуқуқини бериши, туман ва шаҳар ҳокимлари ер участкаларини ушбу фармон ижросини таъминлаш важи билан ажратиши кўп кўзга ташланмоқда. Шу муносабат билан, маҳаллий ҳокимликларнинг «Ёшлар келажагимиз» давлат дастури доирасида ер майдонларини ажратиш борасида «бебилиска» қарор чиқараётгани кейинги суриштирувлар мавзусига айланади.


Маҳмуд Мурадовнинг Европадаги сўнгги рақиби бразилиялик спортчи бўлади\n18 февраль, 2018, 13:00\nАралаш жанг санъталари устаси Маҳмуд Мурадов (13-6, КО6) ўзининг навбатдаги жангини Чехия пойтахти Прага шаҳрида ўтказишидан хабарингиз бор.\n3 март куни ўтказиладиган жангда ҳамюртимизга рақиблик қиладиган спортчининг номи маълум бўлди. Мазкур тўқнашувда у бразилиялик Эрвалдо де Оливейра (35-22-0) билан куч синашади. 41 ёшли спортчи шу вақтгача жами 57 та профессионал жанг ўтказиб, улардан 35 тасида зафар қучган бўлса, 22 тасида имкониятни бой берган. Сўнгги ўтказилган 5 та жангининг учтасида рақибларини мағлуб қилган.\nУ 2017 йил декабр ойида у ўтган йили бокс бўйича беш вазн тоифасининг собиқ жаҳон чемпиони америкалик кичик Флойд Мейвезерга тегишли бўлган The Money Team (ТМТ) клуби билан шартнома имзолаган ва ушбу клуб билан келишувга эришган биринчи ММА жангчиси деган номга сазовор бўлди.\nУ шунингдек, Bellator билан ҳам келишувга эришган, бироқ бу ташкилот яқин 6-7 ой ичида унга жанг ташкил қила олмаслигини маълум қилганидан сўнг Маҳмуд Муродов яна Европага қайтиб, XFN (X Fight Nights) турнирида жанг ўтказишга қарор қилди. Мазкур жангдан кейин у шартномасини тўлиқ якунлаб, яна океанортига йўл олади.\nМаҳмуд Муродов сўнгги марта ўтган йили декабр ойида рингга чиқиб, чехиялик Томаш Пензни мағлуб этган ва XFN чемпионлик камарини қўлга киритган эди. Мазкур жанг унинг XFN (X Fight Nights) ташкилоти билан тузилган шартномасига кўра сўнггиси бўлган эди. Бу жангга қадар у XFN турнирида 3 та жанг ўтказиб, 2 та ғалаба ва битта мағлубият қайд этган.\nМаълумот учун: Маҳмуд Мурадов World Kickboxing Network ташкилоти талқини бўйича қитъалараро чемпион, Caveam талқини бўйича жаҳон чемпиони ва XFN талқини бўйича жаҳон чемпиони ҳисобланади.


Тошкентдаги Замонавий санъат маркази ўзининг веб-сайтида болажонлар учун маҳорат дарсларини эълон қилди\nЎқиш вақти: 4 мин.\nТошкентдаги Замонавий санъат маркази энг ёш санъат ихлосмандлари учун ўқув дастурини бошлади. CCА Kids дастури онлайн режимида мавжуд бўлиб, мазкур дастур ёш ижодкорларга бўёқлар, қаламлар, пластилин ва бошқа материаллар билан ишлашни ўргатадиган амалий машғулотларни ўз ичига олади. Амалий кўникмаларга қўшимча равишда, бизнинг синфларимизда болалар чизиқ, расм ва суратнинг юзаси каби мавҳум тоифаларда ишлашни ўрганишлари мумкин. Машғулотнинг илк қисми замонавий санъат ва ХХ асрнинг таниқли ижодкорларидан бири Йозеф Бойс ижодига бағишланади. Дастурнинг асосий мақсади болаларни ижодий жараён билан таништириш ва уларга санъат ёрдамида ўзларини қандай ифода этишни ўргатишдир.\nКоронавирус пандемияси билан боғлиқ ҳолатлар бўлгани сабабли дарслар бизнинг веб-сайтимизда онлайн равишда ўтказиб борилади.\nТошкентдаги Замонавий санъат маркази (CCА Tashkent) - Марказий Осиёда замонавий маданиятни ривожлантириш ва қўллаб-қувватлаш учун янги майдондир. Келажакда Замонавий санъат марказига айлантириладиган ушбу бино 1912 йилда қурилган. Бу ерда инқилобдан аввал, шаҳарнинг биринчи трамвай йўналиши учун энегрия ёқилғиси ишлаб чиқарувчи дизел электр стансияси мавжуд эди. Айнан шу ердан Тошкент шаҳрини электр билан таъминлаш бошланган. Ҳозирда, бу жойда янги Ўзбекистоннинг янги бадиий муҳитини шакиллантириш ишлари бошланмоқда. Бинони таъмирлаш ишлари 2020 йилнинг охирида бошланади.\nБу йилнинг бошида, реконструктсия ишлари бошланишидан аввал, марказ синов шаклида фаолиятини бошлаган эди. CCА LAB унинг биринчи лойиҳаларидан бири ҳисобланади. 2020 йил март ойида бошланган ушбу тадқиқот лабораторияси Ўзбекистондаги замонавий санъат ва маданий амалиётни ривожлантириш, шунингдек, янги ўқиш ва минтақанинг бадиий мероси ҳақида янги тушунчаларни шакллантиришга қаратилган.\nCCА LAB иштирокчилари халқаро кураторларнинг раҳбарлиги остида турли лойиҳалар устида ишлаб, амалий тажрибага эга бўладилар, бундан ташқари, “Tashkent Encounters” деб номланган қатор мавзлардаги мусиқа, кино ва архитектура бўйича мутахассисликлараро учрашувларда иштирок этадилар.\nРасмий веб-сайт: //ccat.uz/\nЎзбекистон Республикаси Маданият вазирлиги ҳузуридаги Маданият ва санъатни ривожлантириш жамғармаси тасвирий санъат, адабиёт, театр, мусиқа ва хореография соҳасидаги тадбирларни мунтазам равишда ташкил этиб боради ва шу йўналишда амалга оширилаётган лойиҳаларни қўллаб-қувватлайди. Бундан ташқари, Жамғарма халқаро маданий алоқаларни кенгайтириш, мамлакатда месенатликни ривожлантириш, шу билан бирга, Ўзбекистон маданиятини жаҳон саҳнасида тарғиб қилиш билан шуғулланади. Жамғарманинг Давлат санъат музейини реконструктсия қилиш, “Samarkand Half Marathon” халқаро хайрия яриммарафони, Тошкентда Замонавий санъат марказининг очилиши, Лувр музейида “Ипак йўли сивилизатсияси ва маданияти” кўргазмаси, шунингдек, бошқа лойиҳалар ҳақидаги батафсил маълумот билан қуйидаги манзилларда танишишингиз мумкин.\nРасмий веб-сайт: acdf.uz


Лоркар, Лоркар Форте – medu.uz – Дорилар ҳақида маълумотлар ўзбек тилида\nЛоркар, Лоркар Форте\nHome Йўриқномалар Лоркар, Лоркар Форте\nЛОРКАР®, ЛОРКАР® ФОРТЕ\nLORCAR, LORKAR FORTE\nПрепаратнинг савдо номи: Лоркар®, Лоркар® Форте\nТаъсир этувчи модда (ХПН): Лозартан калий\nФаол модда: Лозартан калий 50 мг ёки 100 мг.\nЁрдамчи моддалар: микрокристалл целлюлоза, лактоза моногидрати, ўта желатинланган крахмал, натрий кроскармеллоза, гидроксипропил целлюлоза (паст даражада қовушқоқ), магний стеарати;\nҚобиқ: Sepifilm LP 770 (гидроксипропилметилцеллюлоза, микрокристалл целлюлоза, стеарин кислотаси, титан диоксиди).\nТаърифи: Оқ рангли, овал шаклли, икки ёқлама қавариқ, бир томонида рискаси бўлган, қобиқ билан қопланган таблеткалар.\nФармакотерапевтик гуруҳи: Антигипертензив воситалар (ангиотензин II рецепторларнинг антагонисти).\nАТХ коди: С09СА01\nЛозартан ангиотензин II рецепторларининг (АТ1 кичик гуруҳи) специфик антагонисти ҳисобланади. Ангиотензин I ни ангиотензин II га айланиш реакциясини катализлайдиган фермент – киназа II ни бостирмайди. Умумий периферик қон томир қаршилигини (УПҚТҚ), қондаги адреналин ва альдостерон концентрациясини, артериал босими (АБ) ни, кичик қон айланиш доирасидаги босимни пасайтиради; юрак қисқаришидан кейинги юкламани камайтиради, диуретик самара кўрсатади. Сурункали юрак етишмовчилиги бўлган беморларда миокард гипертрофияси ривожланишига тўсқинлик қилади, жисмоний юкламаларга толерантликни оширади. Лозартан ангиотензинга айлантирувчи фермент (ААФ)-киназа II ни ингибиция қилмайди, мувофиқ брадикининни парчаланишига қаршилик кўрсатмайди, шунинг учун брадикинин билан боғлиқ бўлган ножўя самаралари (масалан, ангионевротик шиш) жуда кам ривожланади.\nБир марта қабул қилинганидан сўнг гипотензив таъсири (систолик ва диастолик артериал босим (АБ) пасаяди) энг юқори даражасига 6 соатдан сўнг эришилади, сўнгра 24 соат давомида аста-секин пасаяди.\nПрепаратни қабул қилиш бошланганидан сўнг 3-6 ҳафта ўтгач максимал гипотензив самарага эришилади.\nЁндош протеинурияли (суткада 2 г дан ортиқ) қандли диабетсиз артериал гипертензияси бўлган беморларда препаратни қўллаш протеинурия, альбумин ва иммуноглобулин G нинг экскрециясини ишончли пасайтиради.\nҚон плазмасида мочевинанинг даражасини барқарорлаштиради. Вегетатив рефлексларга таъсир қилмайди ва қон плазмасида норадреналиннинг концентрациясига узоқ вақт таъсир кўрсатмайди.\nЛозартан суткада 150 мг гача дозада артериал гипертензияси бўлган беморларнинг қон зардобида триглицеридлар, умумий холестерин ва юқори зичликдаги липопротеидлар (ЮЗЛП) нинг холестерини даражасига таъсир қилмайди. Айнан шу дозада, лозартан оч қоринга қабул қилинганда қондаги глюкозанинг даражасига таъсир қилмайди.\nЛозартан ичга қабул қилинганида яхши сўрилади ва бунда жигар орқали “биринчи ўтиш”да метаболизмга учрайди, цитохром CYP2С9 изоферменти иштирокида карбоксилланиш йўли билан фаол метаболити ҳосил бўлади. Лозартаннинг тизимли биокираолишлиги – тахминан 33%. Лозартан ва унинг фаол метаболити қон зардобида максимал концентрациясига ичга қабул қилинганидан сўнг мувофиқ тахминан 1 соат ва 3-4 соатдан кейин эришилади. Овқатланиш лозартаннинг биокираолишлигига таъсир қилмайди.\n99% дан ортиқ лозартан ва унинг метаболитлари плазма оқсиллари, асосан альбуминлар билан боғланади. Лозартанни тақсимланиш ҳажми – 34 л. Лозартан гематоэнцефалик тўсиқ орқали деярли ўтмайди.\nИчга қабул қилинган ёки вена ичига юборилган лозартаннинг тахминан 14% фаол метаболитга айланади.\nЛозартаннинг плазма клиренси минутига 600 мл ни, унинг фаол метаболитиники эса минутига 50 мл ни ташкил этади. Лозартан ва унинг фаол метаболитини буйрак клиренси мувофиқ равишда минутига 74 мл ва 26 мл ни ташкил этади. Ичга қабул қилинганда қабул қилинган дозасининг тахминан 4% буйрак орқали ўзгармаган ҳолда ва тахминан 6% буйраклар орқали фаол метаболит шаклида чиқарилади. Ичга 200 мг гача дозаларда қабул қилинганида лозартан ва унинг фаол метаболитига тўғри пропорционал фармакокинетика хосдир.\nИчга қабул қилинганидан сўнг лозартан ва унинг фаол метаболитини плазмадаги концентрацияси полиэкспотенциал равишда пасаяди, бунда лозартаннинг якуний ярим чиқарилиш даври 2 соатни, фаол метаболитиники эса – тахминан 6-9 соатни ташкил этади. Препарат суткада 100 мг дозада қабул қилинганида лозартан ҳам унинг фаол метаболити ҳам плазмада аҳамиятли даражада тўпланмайди. Лозартан ва унинг метаболитлари организмдан ичак ва буйраклар орқали чиқарилади. Соғлом кўнгиллиларда С14 изотопи билан нишонланган лозартан ичга қабул қилинганидан сўнг радиофаол нишоннинг тахминан 35% сийдикда ва 58% ахлатда аниқланади.\nАлоҳида гуруҳ пациентларида препаратининг фармакокинетикаси\nЖигарни енгил ва ўртача оғирлик даражадаги алкоголли циррози бўлган пациентларда лозартаннинг концентрацияси соғлом кўнгиллиларга – эркакларга нисбатан 5 марта, фаол метаболитиники эса – 1,7 марта юқори.\nКреатинин клиренси (КК) минутига 10 мл дан юқори бўлганида қон плазмасида лозартаннинг концентрацияси буйраклар фаолияти нормал бўлгандаги креатинин клиренсидан фарқ қилмайди. Гемодиализ ўтказиш шарт бўлган беморларда “концентрация-вақт” эгри чизиғи остидаги майдон (AUC) буйраклар фаолияти нормал бўлган пациентларга нисбатан тахминан 2 марта юқори бўлади.\nЛозартан ҳам, унинг фаол метаболити ҳам организмдан гемодиализ ёрдамида чиқарилмайди.\nКекса ёшдаги эркакларнинг қон плазмасида лозартан ва унинг фаол метаболитини концентрацияси артериал гипертензияси бўлган ёш эркаклардаги шу кўрсаткичларнинг қийматидан аҳамиятли даражада фарқланмайди.\nАртериал гипертензияси бўлган аёлларда лозартаннинг плазмадаги концентрацияси артериал гипертензияси бўлган эркаклардаги тегишли қийматлардан 2 марта юқори бўлади.\nЭркаклар ва аёлларда фаол метаболитининг концентрацияси фарқланмайди. Бу фармакокинетик фарқ клиник аҳамиятга эга эмас.\n– юрак етишмовчилиги (мажмуавий даволаш таркибида, ангиотензин-айлантирувчи фермент (ААФ) ингибиторларини ўзлаштираолмасликда ёки улар билан даволаш самарасизлигида).\nПрепарат овқатланишдан қатъий назар ичга қабул қилинади.\nАртериал гипертензияда препаратнинг ўртача суткалик дозаси 50 мг ни ташкил қилади. Қабул қилиш сони суткада 1 марта. Алоҳида ҳолларда кучлироқ самарага эришиш учун доза суткада 2 ёки 1 қабулда 100 мг гача оширилади.\nДиуретикларни юқори дозада қабул қилаётган пациентларга препарат буюрилганида, бошланғич доза суткада 1 марта 25 мг ни ташкил қилади.\nЮрак етишмовчилиги бўлган пациентлар учун бошланғич доза суткада 1 марта 12,5 мг ни ташкил қилади. Одатда пациент препаратни ўзлаштираолишлигига қараб доза 1 ҳафталик оралиқ билан (яъни суткада 12,5 мг, суткада 25 мг ва суткада 50 мг) ўртача сақлаб турувчи суткада 1 марта 50 мг гача бўлган дозагача оширилади.\nЖигар фаолиятининг бузилиши бўлган пациентларга препаратни кичикроқ дозаларда буюриш керак.\nКекса ёшдаги, пациентларда, шунингдек буйраклар фаолиятининг бузилиши бўлган беморларда, шу жумладан диализдаги пациентларда, бошланғич дозани тўғрилашнинг зарурати йўқ.\nПедиатрияда қўлланилиши. 18 ёшгача бўлган болаларда самарадорлиги ва хавфсизлиги аниқланмаган.\nЛозартаннинг ножўя самаралари одатда ўткинчи ва препаратни бекор қилишни талаб қилмайди.\nЛозартан назоратли тадқиқотларда эссенциал гипертензияни даволаш учун қўлланганида, барча ножўя самаралари ичида плацебодан фақат бош айланишларини ривожланиш тез-тезлиги 1% кўпроққа фарқ қилган (4,1% қарши 2,4%).\nАнтигипертензив воситалар учун хос бўлган дозага боғлиқ ортостатик таъсири лозартан қўлланганида 1% дан кам беморларда аниқланган.\nПрепарат қўлланганида кузатиладиган ножўя самаралари, уларнинг пайдо бўлишини тез-тезлигига қараб тоифаларга таснифланган: жуда тез-тез ≥10; тез-тез > 1/100, ≤1/10; баъзида ≥1/1000, ≤1/100; кам ≥1/10000, ≤1/1000; жуда кам ≤1/10000, шу жумладан, алоҳида хабарлар.\nУчраш тез-тезлиги 1% дан кўпроқ бўлган ножўя самаралари\nУмумий симптомлари Лозартан (n=2085) Плацебо (n=535)\nАстения, толиқиш 3,8 3,9\nКўкрак қафаси соҳасида оғриқ 1,1 2,6\nПериферик шишлар 1,7 1,9\nЮрак қон-томир тизими\nЮрак уриб кетиши 1,0 0,4\nОвқат ҳазм қилиш тизими О\nҚоринда оғриқ 1,7 1,7\nДиспепсик ҳолатлар 1,1 1,5\nКўнгил айниши 1,8 2,8\nБелда, оёқларда оғриқ 1,6 1,1\nБолдир мушакларини тиришишлари 1,0 1,1\nБош айланиши 4,1 2,4\nБош оғриғи 14,1 17,2\nУйқусизлик 1,1 0,7\nЙўтал, бронхит 3,1 2.6\nБурунни битиши 1,3 1,1\nЮқори нафас йўллари инфекциялари 6,5 5,6\n1% дан кам тез-тезликда учрайдиган ножўя самаралари:\nЮрак-қон томир тизими томонидан: ортостатик гипотензия (дозага боғлиқ), бурундан қон кетиши, брадикардия, аритмиялар, стенокардия, васкулит, миокард инфаркти.\nОвқат ҳазм қилиш тизими томонидан: анорексия, оғиз бўшлиғининг шиллиқ қаватларини қуриши, тиш оғриғи, қусиш, метеоризм, гастрит, қабзият, гепатит, жигар фаолиятини бузилиши.\nТери қопламалари томонидан: терини қуриши, эритема, экхимозлар, фотосенсибилизация, кучли терлаш, алопеция.\nАллергик реакциялар: эшакеми, тери тошмаси, қичишиш, ангионевротик шиш (шу жумладан нафас йўллари обструкциясини келтириб чиқарувчи хиқилдоқ ва тилни шиши ва/ёки юз, лаблар, томоқни шиши).\nҚон яратиш тизими томонидан: баъзида – анемия (гемоглобин ва гематокрит концентрциясини аҳамиятсиз даражада камайиши, мувофиқ ўртача 0,11% ва 0,09% ҳажм, кам ҳолларда – клиник аҳамиятга эга бўлган), тромбоцитопения, эозинофилия, Шенлейн-Генох пурпураси.\nТаянч-ҳаракат аппарати томонидан: артралгия, артрит, елкада, тиззада оғриқ, фибромиалгия.\nМарказий нерв тизими ва сезги аъзолари томонидан: безовталик, уйқуни бузилиши, уйқучанлик, хотирани бузилиши, периферик нейропатиялар, парестезиялар, гипостезия, тремор, атаксия, депрессия, хушдан кетиш, қулоқларда шовқин, таъм билишни бузилиши, кўришни бузилиши, конъюнктивит, мигрень.\nСийдик-жинсий тизими томонидан: сийишга императив қистовлар, сийдик чиқариш йўллари инфекциялари, буйрак фаолиятини бузилиши, либидони сусайиши, импотенция.\nЛаборатория кўрсаткичлари: тез-тез: гиперкалиемия (қон плазмасидаги калийнинг даражаси 5,5% дан кўпроқ); баъзида – қон плазмасида мочевина ва қолдиқ азот ёки креатинин даражасини ошиши; жуда кам ҳолларда – “жигар” трансаминазалари: аспартатаминотрансферазалар (АСТ) ва аланинаминотрансферазалар (АЛТ), фаоллигини ўртача ошиши гипербилирубинемия.\n– артериал гипотензия;\nБошқа гипотензив воситалар билан буюрилиши мумкин. Бета-адреноблокаторлар ва симпатолитикларнинг самарасини ўзаро кучайтиради. Лозартанни диуретиклар билан бирга қўлланиши аддитив самара кўрсатади.\nГидрохлоротиазид, дигоксин, варфарин, циметидин, фенобарбитал, кетоконазол, эритромицин билан лозартинни фармакокинетик ўзаро таъсири кузатилмаган. Маълумотларга кўра, рифампицин ва флуконазол қон плазмасида фаол метаболитининг даражасини пасайтиради. Бу ўзаро таъсирларнинг клиник аҳамияти ҳали номаълум. Ангиотензин II ёки унинг таъсирини ингибирлайдиган бошқа воситалар қўллангандаги каби лозартанни калийни тежовчи диуретиклар (масалан, спиронолактон, триамтерен, амилорид), калий препаратлари ва калий сақловчи тузлар билан бирга қўлланиши гиперкалиемиянинг ҳавфини оширади.\nНостероид яллиғланишга қарши препаратлар (НЯҚП), шу жумладан циклооксигеназа-2 (ЦОГ-2) нинг селектив ингибиторлари диуретиклар ва бошқа гипотензив воситаларнинг самарасини пасайтириши мумкин.\nАнгиотензин II рецепторларининг селектив ингибиторлари ва литий препаратлари бирга қўлланганида плазмада литийнинг концентрацияси ошиши мумкин. Шуни ҳисобга олиб, лозартанни литий тузлари билан бирга қўллашдан кутилган фойда ва ҳавфни баҳолаш керак. Агар препаратни бирга қўллаш зарурати бўлса, плазмада литийнинг концентрациясини мунтазам назорат қилиш керак.\nПрепаратни буюришдан аввал дегидратацияни тўғрилашни ўтказиш ёки даволашни кичик дозалардан бошлаш керак.\nПрепарат бошқа антигипертензив воситалари билан мажмуавий даволаш таркибида буюрилиши мумкин.\nРенин-ангиотензин тизимига таъсир қилувчи айрим препаратлар билатерал буйрак стенози ёки ягона буйрак артериясининг стенози бўлган беморларда, қондаги мочевина ва зардоб креатининининг даражасини ошириши мумкин. Даволаш даврида, айниқса кекса ёшдаги пациентларда, буйракларнинг фаолиятини бузилишида, калийнинг қондаги концентрациясини мунтазам назорат қилиш керак.\nЖигар циррози бўлган беморларда қон плазмасида лозартаннинг концентрацияси аҳамиятли даражада ошади, шунинг учун анамнезида жигар касалликлари бўлганида кичикроқ дозаларда буюриш керак.\nДаволаш даврида қонда калий концентрациясини, айниқса кекса ёшдаги пациентларда, буйраклар фаолияти бузилганида мунтазам назорат қилиш лозим.\nЛозартанни ҳомиладорликда қўллаш ҳақида маълумотлар йўқ. Аммо ренин-ангиотензин тизимига бевосита таъсир этувчи препаратлар ҳомиладорликнинг II ва III уч ойлигида қўлланганида, ривожланиш нуқсонларини ёки ҳаттоки ривожланаётган ҳомилани ўлимига олиб келиши мумкин. Шунинг учун ҳомиладорлик аниқланганида ЛОРКАР® препаратини қабул қилишни дарҳол тўхтатиш керак. Лактация даврида буюрилганида, эмизишни тўхтатиш ёки ЛОРКАР® билан даволашни тўхтатиш масаласини ҳал қилиш лозим.\nЛозартан автомобилни бошқариш ёки механизмлар билан ишлаш қобилиятига таъсир қилмайди.\nСимптомлари: АБ ни яққол пасайиши, тахикардия, парасимпатик (вагус) рағбатлантирилиш туфайли брадикардия пайдо бўлиши мумкин.\nДаволаш: жадаллаштирилган диурез, симптоматик даволаш, гемодиализ самарасиз.\n«Лоркар®», қобиқ билан қопланган таблеткалар 50 мг дан, №14, №28.\n«Лоркар® Форте», қобиқ билан қопланган таблеткалар 100 мг дан, №14, №28.\nОлдингисиЛориста Н 10013.04.2018


ФИФА “Барселона”га қарши жорий қилинган чекловларни бекор қилмайди\n15:00 / 30.05.2015\nФИФА “Барселона” жамоасига қарши жорий қилинган чекловларни бекор қилмайди. Бу ҳақда El Mundo Deportivo нашри ёзмоқда.\nМаълумки, санкциялар халқаро трансферлар ҳамда 18 ёшгача бўлган футболчиларни рўйхатдан ўтказиш билан боғлиқ равишда жорий қилинган эди. Эндиликда, нашрнинг қўлга киритган маълумотига кўра, ФИФА бош котиби Жером Вальке санкцияларнинг олиб ташланишига хайрихоҳлик билдирган. Аммо, унинг айтишича, бу чекловларни олиб ташлаш учун ҳуқуқий жиҳатдан ҳеч қандай имконият йўқ.\nЭслатиб ўтамиз, 2014 йилнинг апрель ойида ФИФА “Барселона”ни икки трансфер мавсумида янги ўйинчилар сотиб олишни тақиқлаш билан жазолади. Ўша йилнинг декабрь ойида Спорт ҳакамлик суди “Барселона”нинг апелляциясини рад қилди. Шундан сўнг клуб президенти Хосеп Мария Бартомеу халқаро федерация билан алоқаларни узиши ҳақида баёнот берди.


Жиззах вилояти ҳокимлиги биноси сартарошхона, кафе...\n16.02.2020 14:02 0 2501\nЖиззах шаҳри марказидаги вилоят ҳокимлиги 6 қаватли биносининг ертўла ва мансарда (чордоқ) қисми жисмоний ва юридик шахсларга тадбиркорлик қилиш учун ижарага берилади. Бу ҳақда вилоят ҳокимлиги матбуот хизмати томонидан хабар берилган.\nҲокимлик тадбиркорларга бинодан ижара шартномаси орқали фойдаланишга таклиф қилган.\nЖумладан, бинонинг ертўла қисмидан аёллар гўзаллик салони, эркаклар сартарошхонаси, велопрокат, фитнес клуб, спорт тўгараклари, нотариал хизматлар, лойиҳа, проект-сметалар тайёрлаш, типография, фотомантаж студиялар, заргарлик устахонаси, кийимларни кимёвий тозалаш хизмати, тикувчилик цехи, интернет кафе, компъютер ўйинлари ва компъютер хизматлари ва маиший техникаларни таъмирлаш устахонаси сифатида фойдаланиш мумкин.\nМансарда (чордоқ) қисмида эса умумий овқатланиш шаҳобчалари, кафе барлар, ўқув марказлари, парфюмерия, сувенер-совғалар, канцелярия моллари, китоблар павилони ва шу каби бошқа йўналишлар бўйича хизмат кўрсатиш учун жойлар ажратилган.\nҲодиса Кеча, 23:08


“Электромагнит мослашув маркази” давлат унитар корхонаси иккинчи кузатув аудитидан муваффақиятли ўтди\n“Электромагнит мослашув маркази” давлат унитар кор...\n2021 йилнинг 17-18 июнь кунлари “Электромагнит мослашув маркази” давлат унитар корхонасининг Сифатни бошқариш тизимида (СБТ) ISO 9001:2015 халқаро стандарти бўйича «CERT International» сертификация органи томонидан иккинчи кузатув аудити ўтказилди.\nИккинчи кузатув аудити “Электромагнит мослашув маркази” давлат унитар корхонасининг марказий аппаратида Бош аудитор Н.О.Мавлянова томонидан ўтказилди ҳамда Қорақалпоғисон Республикаси ва Хоразм вилояти Электромагнит мослашув хизматларида Ш. Юнусова томонидан карантин қоидаларига риоя қилган ҳолда онлайн тарзда ўтказилди.\nЮқорида кўрсатилган давр ичида аудиторлар корхонада сифатни бошқариш тизимининг ISO 9001:2015 халқаро стандарти талабларига мувофиқлигига келишини ҳамда самарадорлигига баҳо бердилар.\nАудиторлар томонидан корхона фаолиятида юз бериши мумкин бўлган таҳликаларни олдини олиш мақсадида 3 дона тавсиялар берилди.\nАудиторлар, корхона раҳбариятининг Сифатни бошқариш тизимини ривожлантириш йўлидаги сайи-ҳаракатларини, ходимларнинг юқори малака ва техник маҳоратга эга эканликларини юқори баҳоладилар.\nШунингдек, зарур техник ўлчов қурилмаларни, дастурий таъминотларни ва инфраструктурани корхона иш фаолиятида доимий янгилаб борилишига эришилаётганлигини ҳам алоҳида таъкидлаб ўтдилар.\n“Электромагнит мослашув маркази” давлат унитар корхонаси иккинчи кузатув аудити натижалари бўйича ISO 9001:2015 халқаро стандарти сертификатини муваффақиятли ҳимоя қилди.\nМуаллиф: ИЮБИЧЖСНҚХ-етакчи муҳандиси – Ш.Ахунбаев\nOnlayn foydalanuvchilar: 75


Маъданлардан фойдаланиш ва зироат санъати « Ўзбекистон Халқ Ҳаракати\nМаъданлардан фойдаланиш ва зироат санъати\n28 May 2016 - 6:00\nМаъданлардан фойдаланиш санъати.\nБугунги кунда башарият оламининг асосий қисми фойдали қазилмаларни топиб, уларни керакли равишда ишлатиб, шунинг орқасидан кун кечириб келмокда.\nМасалан, нефть (лампа мойи) бугун дунёнинг ҳар бир чеккасида ишлатилади, тошкўмир эса ҳар бир маданийлашган мамлакатга зарур: оташаравалар, кемалар, фабрикалар шу неъмат соясида ишлайди.\nИнглиз давлати ўзидаги бойликларни ана шу икки маъдан: темир ва тошкўмир орқали қўлга киритган. Ҳатго Инглиз давлатининг жаҳонгирлиги ҳам шу тошкўмир маъдани сабаблидир, чунки Инглиз давлатининг қўлга киритилган жанговар кемалари тошкўмирсиз ҳаракатланмайди. Агар Инглиз давлатида тошкўмир маъданлари бўлмаганда эди, ҳозиргидек ҳарбий кемаларни ярата олмаган бўларди.\nТемир маъданлар орасида муҳим ўрин эгаллайди, башарият дунёси ўзининг эҳтиёжларини шу маъдан орқали қондириб туради. Темир маъданларининг фойдаси тўғрисидаги шу қуйидаги бир оят етади: «…Яна бир темир туширдик — яратдик. Унда куч-қувват ва одамлар учун манфаатлар бордир»252.\nМаълумки, тез-тез сарфланиб турадиган молнинг харидори бисёр бўлади, нарсанинг харидори кўп бўлса, бозори чаққон бўлади, бозори чаққон савдогарнинг давлати кўпаяди. Фаранг давлатининг санаш ожиз бўлган хазиналари шу маъданлар туфайли қўлга киритилган. Биз бадбахтлар эса ҳалиям шу санъатдан, шу касбдан бехабар юрибмиз. Шу маъданларнинг қайси бири бизнинг юртда йўқ, дейсиз?\nАминманки, Туркистоннинг турли нуқталари ва Бухоро заминида ҳам яшириниб ётган нефть, темир, тошкўмир каби кўпгина маъданлар мавжуд ва уларнинг ҳаммаси мисол келтирганимиз ояти карима ҳукмига биноан биз учун, бизнинг фойдамиз учун яратилган. Лекин биз бу маъданларни топиб, ишлатиш хусусида ўйламаяпмиз ва бу раббоний неъматларга куфр келтирамиз.\nБизнинг бойларимиз бу барча Худо берган неъматларнинг зоеъ бўлишига инсоният олами рози бўлмаслигини биладилар. Биноанлайҳ, агар улар итгифоқ бўлиб, маъданларни топиб, улардан фойдаланмас эканлар, бугун ё эрта дунёнинг бир тарафидан бегоналар келиб, маъданларни қазиб, дунё-дунё фойда топади, бойларимиз эса ҳасрат бармоқларини тишлаб қолаверадилар. Лекин, у вақтда ҳасратнинг фойдаси бўлмайди.\nКимёвий ва тиббий усуллар орқали табиат қўйнидан олинган, одамлар учун фойдали бўлган нарсаларни ишлаб чиқаришга зироат санъати дейилади.\nИнсоният ҳаётида зироат ниҳоятда катта аҳамиятга эга. Башарият ўзига зарур моддаларнинг кўпчилигини шу санъат воситасида қўлга киритди. Оламнинг ҳар бир нуқтасида, хусусан, бизнинг мамлакатимизда ҳам зироат юқори ўринда туради. Ҳа, мамлакатимизда зироатга катта аҳамият берилгандир. Зеро, мамлакатимиз, энг аввало, зироатга мослашган (аграр) давлатдир ва одамларимизнинг кўпчилиги зироат билан шуғулланишади.\nФарангистон ва, хусусан, Япон ерлари зироатга мослашмаган. Бинобарин, уларнинг серғайрат аҳолиси тоғлар этагига турли хил дорилар сепиб, деҳқончилик қилишади. Биз бечоралар эса шу деҳқонбоп ерларимиздан ҳам фойдаланишни билмаймиз. Агар бизникидақа ерлар японларда бўлганда борми, қисқа вақт ичида у ернинг деҳқонлари милйўнлаб даромадларни қўлга киритишарди.\nШундай муборак ерларнинг эгаси бўлмиш бизнинг деҳқонларимиз эса дунёда энг камбағал одамлар бўлиб юришибди. Оврўпа мамлакатлари ва Японияда зироатнинг фойдалари қай даражада бўлишини билганликларидан, уларнинг ҳукуматлари зироатни ривожлантириш ва тараққий эттириш йўлида турли қонун ва низомлар ишлаб чиққанлар, ҳайратомуз машиналар яратиб, зироатчиликдан таҳсил берадиган мактаблар очганлар. Бошқа тарафдан эса, бу давлатларда бу соҳанинг ривожи ва такомили учун жамиятлар таъсис қилиниб, улар доим фидокорлик билан ҳаракат қилиб келадилар.\nБахтга қарши бизнинг мамлакатда Бухоро ва Хива ҳукуматлари ўзларининг бутун куч-қувватларини деҳқончиликнинг зарарига ишлатадилар. Ҳа, Бухоронинг идора ташкилотларидаги амлокдорлик усулларидан деҳқонлар хароб бўладиларки, фойда ололмайдилар.\nКамоли журъат билан айтаманки, Бухоро қишлоқларига бориб турадиган амлокдор ва қозиларнинг ҳар бири гўёки деҳқонларнинг хирмонига тушган жаҳаннам оташига ўхшайдилар. Бир тарафдан, бизнинг аҳолимиз экиш-йиғиш ишларига унча аҳамият бермайдилар ва ҳиммат қилмайдилар. Ваҳоланки, деҳқонларимиз самимият билан ишларини тартибга солиб зўр берсалар, зарбахш ерларимиз қисқа фурсат ичида яхши даромад бериб, ер соҳиблари сарват эгаларига айланган бўлардилар.\nМубин ислом дини ҳам мусулмонларни зироат билан шуғулланишга тарғиб қилади. Пайғамбаримиздан Имом Бухорий қуйидаги ҳадисларни келтирган: «Мусулмон дарахт экиб, экин-тикин қилса ва унинг ҳосилидан одамлар, ҳайвонлар ё паррандалар еса, бу ўша мусулмоннинг садақа бергани каби» бўлади.\n«Кимнинг ери бўлса унда ишласин, агар ишлашга қуввати бўлмаса, бировга берсинки, у ишлатсин. Агар буларни қилмаса, унинг ери мен ундан ҳеч яхшилик кўрмадим, дейди».\nКуръони карим, Ҳадид сураси, 273-оят.


Эркинжон Турдимов пайариқлик қизнинг мурожаати бўйича у айтган мактабга борди - zarnews.uz\nХабар берганимиздек, кеча вилоят ҳокими Эркинжон Турдимов самарқандлик ёшлар билан онлайн мулоқоти ўтказган эди. Учрашувда пайариқлик Нигора Турдиева тумандаги 6-умумий ўрта таълим мактаби 840 ўринга мўлжалланган бўлса-да, унда 2000 га яқин бола таҳсил олаётгани, шу сабабли янги мактаб биноси қуришда вилоят ҳокимидан ёрдам сўраган эди.\nЭ.Турдимов ушбу мурожаат асосида шу куннинг ўзида ушбу мактабга бориб, мутасаддилар билан бирга ҳолатни ўрганди. Таълим муассасасидаги муаммоларни бартараф этиш юзасидан чора-тадбирлар белгиланди, деб хабар бермоқда Пайариқ туман ҳокимлиги ахборот хизмати.\nТеглар: Эркинжон Турдимов Пайариқ тумани


Урганчда суд ит жангларини ташкил қилган фуқароларни жаримага тортди - Anhor\nAnhor Все посты Урганчда суд ит жангларини ташкил қилган фуқароларни жаримага тортди\n“Mehr va Oqibat” ҳайвонларни ҳимоя қилиш жамиятининг директори номига Telegram-каналлардан бирида пайдо бўлган видео бўйича ит жангларининг гувоҳига айланган фуқаро Я.К.дан ариза тушди. Кадрларда иккита питбуль зотли ит ташкилотчиларнинг синчков назари остида бир-бирини ғажиётганини кўриш мумкин. Томошабинлар орасида вояга етмаган бола ҳам бор, дея қайд этади жамият.\nЖамият ходимлари ҳайвонларга шафқатсиз муносабатда бўлганлик учун ит эгаларини топиш ва уларни жавобгарликка тортиш илтимоси билан ҳуқуқни муҳофаза қилиш органларига хат юборди. Тез орада ит эгаларининг шахслари аниқланди, улар 40 ёшли Ф.Т. ва 29 ёшли Б.М. бўлиб чиқди. Ушбу шахслар Босс ва Майкл лақабли ўз питбуллари уриштириш ҳақида телефон орқали келишиб олган.\nУрганч маъмурий суди Маъсурий жавобгарлик тўғрисидаги кодекснинг 111-моддаси 1-қисмига мувофиқ итларнинг эгаларини бир базавий ҳисоб миқдорида (245 минг сўм) жаримага тортиш ҳақида қарор чиқарди. Бу ҳайвонларга шафқатсиз муносабатда бўлиш билан боғлиқ биринчи ҳуқуқбузарлик учун минимал санкция ҳисобланади.\nФотосурат: “Mehr va Oqibat”


Мен диндан чиқдимми\n22:23 / 27.08.2021 | Latofat Shodmonova | 307\nАссалому алайкум! Мен намоз ўқишни китоблар орқали ўрганганман. Аммо доим ҳам беш вақт ўқимайман. Базан фақат бомдодни базан бомдод ва хуфтонни айрим кунларда жудаям саноқли 3-4 кун давомида 5 вақт ўқийманда кейин яна оддий сабаблар билан ташлаб қўяман. Ҳали арабчани билмаслигим, ёш болали эканлигимни баҳона қилавераман хаёлимда. Кейин авратларимни ёпиб юрмаяпман намоз ўқиганларим кор қилмасмикин деб ўйлаб қоламан. Мен кўпчилик кабинетимизни намозда авратларимни топсам ҳам намоздан ташқарида очиқ сочиқ бўлмасада оддий дунёвий кийиниб юраман. Саволларим: 1) мени шу вақтгача ўқиган намозларимнинг ҳукми қандай? 2) шу ишим ўхшаса ёки фалон нарса содир бўлса албатта ўранаман албатта 5 вақт намоз ўқийман деганларим шу ишлар содир бўлгач бўйнимда фарз бўлиб қоладими? Илтимос менга ёрдам беринглар мен ҳақиқий мусулмон бўлишни истайман аммо журатим етмаяпти шу учун қайси дуони ёки оятни ўқиб юрай?\n– Ва алайкум ассалом! Аввало беш вақт намоз ўқиш ва авратингизни ёпиб юришни Аллоҳ таоло фарз қилган. Бу фарз амалларни қилмасликка ҳеч нарса узр бўлмайди. Хусусан намозни ўқимай тарк қилишга ҳеч қандай узр йўқ. Намоз ўқимасангиз, авратингизни тўсмасангиз охиратда азобга дучор бўласиз.\n1). Ўқиган намозларингиз зиммангиздан адо бўлади. Ўқимаганларингизнинг қазосини ўқишингиз керак бўлади. Тавба қилиб, дарҳол беш вақт намозни ва олдин қолдирган намозларингизни қазосини бошлашингиз керак. Шунингдек авратингизни ҳам тўсишингиз керак. Охиратнинг бир куни бу дунёнинг минг йилига тенг бўлиши ҳақида ҳам. Аллоҳ таоло “Ҳаж” сурасида марҳамат қилади:\n2). Сиз айган ишлар содир бўлса-бўлмаса беш вақт намоз ўқишингиз ва авратингизни тўсишингиз шундай ҳам фарз.\n3) Ушбу ҳадисда келган дуони кўп ўқинг:\nعَنْ مُعَاذِ بْنِ جَبَلٍ رَضِي اللهُ عَنْهُ أَنَّ رَسُولَ اللهِ صَلَّى اللهُ عَلَيْهِ وَسَلَّمَ أَخَذَ بِيَدِهِ وَقَالَ: يَا مُعَاذُ إِنِّي وَاللهِ لأُحِبُّكَ أُوصِيكَ يَا مُعَاذُ لاَ تَدَعَنَّ فِي دُبُرِ كُلِّ صَلاَةٍ تَقُولُ اللَّهُمَّ أَعِنِّي عَلَى ذِكْرِكَ وَشُكْرِكَ وَحُسْنِ عِبَادَتِكَ. رَوَاهُ أَبُو دَاوُدَ وَالنَّسَائِيُّ\n«Эй Муоз, Аллоҳга қасамки, албатта, мен сени яхши кўрурман. Эй Муоз, мен сенга ҳар бир намоздан кейин «Аллоҳумма аъинни ала зикрика ва шукрика ва ҳусни ибадатика» - («Эй бор Худоё, менга зикрингни, шукрингни ва ҳусни ибодатингни қилишга Ўзинг ёрдам бергин») демоқлигингни тарк қилмасликни тавсия қиламан», дедилар».\nАбу Довуд ва Насаий ривоят қилган. Валлоҳу аълам!\nРибога оид масалалар\nМукофот пули (ишхонада)\nНамознинг мустахаб вақти\nЖамоатга кеч қолиш\nҲаж — Мино ва Муздалифа Макка шаҳрига кирадими?


Ўзбекистон хукуматининг Исломга қарши курашида сарой олимлари жонбозлик кўрсатмоқда - | Hizb-Uzbekiston.info\nHome›МАҚОЛАЛАР›Ўзбекистон хукуматининг Исломга қарши курашида сарой олимлари жонбозлик кўрсатмоқда\nТошкент Ислом университети расмий сайти tiu.uz да, Ўзбекистон хукуматининг навбатдаги Исломга қарши фитнаси, мазкур университетда кўтаринки руҳда ўтказилгани хақида мақола чиқарилди. Мақолада жумладан шундай дейилган:\n“8 – апрель куни Тошкент ислом университетида “Диншунослик фанининг методологияси, ёндашуви ва услубиятини такомиллаштиришнинг долзарб масалалари»” номли республика илмий-амалий конференцияси бўлиб ўтди. Анжуманда турдош олий ўқув юртлари профессор-ўқитувчилари, республикадаги соҳа мутахассислари, тадқиқотчи, илмий ходим ва магистрантлар иштирок этдилар.\nМазкур анжуманда ҳам иштирокчиларнинг “Диншунослик фанларини ўқитишда интерфаол услублардан фойдаланишнинг аҳамияти”, “О соотношении религоведения, истории и философии религии”, “Зардуштийликда Авесто “Гоҳ”ларининг ижтимоий-маьнавий талқини”, “Мусулмон мамлакатлари тарихини ўрганишда минтақавий ёндашув”, “Диншунослик фанини ўқитиш ва такомиллаштириш жараёнига методологик ёндошув”, “ТИУ ИИТМнинг диншунослик ва исломшунослик соҳаларини ривожлантиришдаги ўрни”, “Диншунослик ихтисослигининг филология йўналишидаги истиқболлари”, “Замонавий диншуносликда ибора ва тушунчаларнинг қўлланилиши”, “VIII-X асрларда Бухородаги ноисломий динлар”, “Дин социологияси ва психологиясининг диншунослик фанлари орасидаги ўрни”, “Ёшларда диний экстремизмга қарши ғоявий иммунитетни мустаҳкамлашнинг самарали усуллари” каби диншуносликка доир маърузалар тингланди”.\nДинни алоҳида “шунослик” тушунчасида ўрганишнинг ўзи мусулмон ақидасига зид холат, чунки динни ҳаётдан ажратган ушбу куфрий демократия, динга қандайдир бир ўрганиладиган илмий фан юзасидан қараб, уни бошқа илмлар каби “диншунослик” кўринишида ўрганишга олиб келди. Ўзбекистон ёшларига Исломни ўргатиши керак бўлган Тошкент Ислом университети эса, ушбу соҳада алоҳида ўрин тутганлигидан фахрланиб анжуманлар ўтказмоқда.\nМақолага эътибор берсак, “Зардуштийликда Авесто “Гоҳ”ларининг ижтимоий-маьнавий талқини” каби сўзларнинг борлиги эса, ушбу муфтий ва бошқа ушбу анжуманда иштирок этган, ўзини мусулмон деб хисоблайдиган инсонларнинг эътиқоди қандай эътиқод экан – а ?! – деб ўйлаб қоламиз. Юқоридаги сўзлар, биринчидан Зардуштийликни дин сифатида ўрганишга тарғиб бўлса, иккинчидан келиб чиқиши тайини бўлмаган, Исломга эътиқодий душман бўлган яҳудий Каримов мутасаддилигида пайдо бўлган, қандайдир Авестони оммавийлаштириш, улуғлаштириш, энг ёмони динийлаштиришга олиб боради.\nЭнг ачинарлиси, миллионлаган мусулмонларга Ислом тарбиясини бериши керак бўлган, мусулмонлар дардини тинглаши, Ўзбекистон мусулмонларини дунё мусулмонлари ахволидан хабардор қилиб, умматнинг фикрини, ғамини, дардини, мақсадини бирлашишида хизмат қилиши керак бўлган олимлар минбарларга чиқиб олиб, динни бузиш учун ташкил этилган, динни мусулмонларнинг ҳаётидан алоҳида қилиб, уни қандайдир бир “шунослик” кўринишидаги фан қилиб ўрагатадиган ва энг ёмони оловга сиғинувчи зардуштийларни дин кўринишида пайдо бўлишида хизмат қиладиган, бундай куфрий анжуманларда минбарларга чиқиб нутқ сўзлаши, Пайғамбаримиз соллаллоҳу алайҳи ва салламнинг ушбу хадисларини ёдимизга солади,\nПайғамбар соллаллоҳу алайҳи ва салламдан, у зот дедилар: “Яқин йиллар ичида одамлар устига ёлғонлар, алдовлар йиллари келади, унда ёлғончи ростгўйга чиқарилади, ростгўй эса, ёлғончига чиқарилади. Хоинлар бошлиқ (имом)қилиб олинади ва рувайбизалар нутқ қилади. Сўрашди: “Рувайбизалар” нима у? Дедилар: Ўзи паст(нолойиқ) одам омманинг иши устида гапиради”.\nУшбу сарой олимлари мусулмон умматини қайси шариатга чақиришлари керак эди?\n“Биз ҳар бир умматга шариат берганмиз. Улар ўшанга амал қилгувчилардир. Бас, бу ишда (улар) ҳаргиз сен билан низолашмасинлар. Роббингга даъват қил. Албатта, сен энг тўғри ҳидоят йўлидасан.” (Хаж. 67)\nБизнинг сарой олимларимиз қайси шариатга даъват қилмоқдалар? Ёки Авесто Ислом шариатида улуғланганми?\nقال رسول الله صلى الله عليه وسلم: من أحدث في أمرنا هذا ما ليس منه فهو رد . أخرجه البخاري\nРосулуллоҳ соллаллоҳу алайҳи ва саллам дедилар: “Ким бизларнинг ушбу ишимизга (яъни чиқараётган Исломий ақидамизга) ундан бўлмаган нарсани қўшса, у қайтарилади”. Бухорий ривояти\nИсломни ўргатиши керак бўлган олий ўқув масканида Исломни ҳаёт тарзи деб эмас, балки бошқа фанлар каби бир фан сифатида, “диншунослик” кўринишида ўқитилиши ва оловга сиғинувчиларни дин сифатида тан олиб, ўша зардуштийларнинг Авестосини улуғлаши, Исломга ундан бўлмаган нарсани қўшиш эмасми?!\n“Ким ўзига (Аллоҳнинг) ҳидояти очиқ – ойдин бўлгандан кейин, Пайғамбарга хилоф қилса ва мўминларнинг йўлидан бошқа йўлга юрса, кетган томонига ташлаб қўямиз ва жаҳаннамга киритамиз. У(жаҳаннам) қандоқ ҳам ёмон жой!” (Нисо. 115)\n“Бас, қаёққа кетмоқдасиз?” (Таквир. 26)\nОдатдагидек, анжуман охирида, энг асосий масала, “Ёшларда диний экстремизмга қарши ғоявий иммунитетни мустаҳкамлашнинг самарали усуллари” кўриб чиқилмаса, бу каби анжуманлар Ўзбекистонга муносиб бўлмай қолиши мумкин. Лекин бу ерда бир савол туғилади, Ўзбекистон хукумати юқоридаги бош муфтий жанобларининг хамкорлигида, яъни диний йўналишда, ёшларга диний экстремизмдан химояланиш учун таклиф қилаётган аниқ бирон ғоянинг ўзи борми? Бор бўлса, ўша ғоя, мақсаднинг аниқ дастурий лойиҳаси нималарни ўз ичига олади? Албатта бу каби саволларга биз юқоридаги бош муфтий жанобларидан жавоб қидиришимиз ҳеч қандай натижа бермаслиги аниқ.\nУшбу холатга Аллоҳнинг қонунлари нима деб муносабат билдиради?\nБу саволга жавобни Исломий Халифалик давлати дастури – хозирги замон тили билан айтганда конституция – дан жавоб қидириб кўрдик ва албатта бунга етарли жавобни ушбу дастурнинг биринчи моддасидаёқ топдик:\n1 – Модда. Ислом ақидаси давлатнинг асосидир, яъни унинг таркибида, жиҳози, муҳосаба қилиниши ёки унга тааллуқли барча ишларда бирор нарсанинг вужудга келиши учун фақат Ислом ақидаси асос қилинади. Бир вақтнинг ўзида Ислом ақидаси дустур ва шаръий қонуларнинг ҳам асосидир, яъни бу иккисининг ҳар қайсисига алоқадор бирор нарсанинг мавжуд бўлишига фақат Ислом ақидасидан келиб чиқсагина рухсат берилади.\n10 – Модда. Барча мусулмонлар Ислом масъулиятини ўз зиммаларига оладилар. Исломда алоҳида «дин кишилари» йўқ. Давлатнинг вазифаси эса мусулмонлар орасида алоҳида «дин кишилари» мавжудлигини ифодалайдиган ҳар қандай ҳолатларни ман қилишдир.\n“Росул сизларга нима олиб келса, уни олинглар, сизларни нимадан қайтарса, қайтинглар. Аллоҳга тақво қилинг. Албатта Аллоҳ азоби қаттиқ Зотдир”. (Хашр. 7)\nСисий Фаластинга хоинлик қилиш ва яҳудийлар давлатига дўстлик қилишда давом этмоқда\nЯман бўҳрони БМТга мурожаат қилиш билан эмас, Аллоҳга суяниш билан ҳал этилади\nУмматнинг шон-шавкати ва буюклиги қаерга яширинган?


Энг заиф суперқаҳрамон номи маълум бўлди\n13:56 / 15.06.2016\nБэтмен комикс ва фильмлардаги энг заиф суперқаҳрамон, дея эътироф этилди. Бу ҳақда Лестер университети талабалари беш йиллик изланишдан сўнг маълум қилишган. Таҳлил натижалари олий ўқув юрти сайтида жойлаштирилган.\nТадқиқотчилар Бэтменда бошқа суперқаҳрамонлар сингари ғайриоддий куч кўришмаган. Бундан ташқари, у томонидан қўлланиладиган нарсалар ҳаракати хавфсиз ҳисобланмайди.\nСуперқаҳрамонлар орасида энг кучлиси ва ҳамма ишга қодири сифат\nида Супермен тан олинган. Жангари йўналишда эса унга яқин келадиган қаҳрамонлар сирасига Росомаха, Тор ва Мистик кирган. Энг вайронкор персонаж сифатида Қора Момақалдироқ эътироф этилган.\nМаълумот учун: Супермен ва Бэтмен Американинг DC Comics нашри комикслари қаҳрамонларидир. Бир вақтнинг ўзида пайдо бўлишган. Супермен — 1938 йилда, Бэтмен — 1939 йилда. Бэтмен илк бор 1943 йилда экранлаштирилган. Супермен эса 1948 йилда.


Қозоғистонда уч ўзбекистонликнинг ўлимига сабаб бўлган ҳайдовчи 5 йиллик қамоқ жазоси олди\n23:43 / 05.11.2019\nҚозоғистоннинг Жамбил областида 11 кишининг ҳаётига зомин бўлган йўл-транспорт ҳодисаси сабабчиси бўлган ҳайдовчига жазо ҳукми чиқарилди.\nФото: Tengri News\nБу ҳақда Zakon.kz нашри хабар берди.\nЖорий йилнинг 20 апрелида Қозоғистоннинг Жамбил вилояти Қордай туманидаги «Тошкент-Олмаота» трассасининг 181-километрида маҳаллий вақт билан тонгги соат 05:09 да 49 нафар йўловчини олиб кетаётган Van Hool русумли автобус иштирокида йўл-транспорт ҳодисаси юз берганди.\nАвтобус ҳайдовчиси йўл ҳаракати қоидаларини бузган ҳолда Toyota Camry машинаси билан тўқнашиб кетган ва оқибатда бошқарувни йўқотиб, автобуснинг ағдарилишига йўл қўйган. Фожиа оқибатида 11 киши, жумладан 8 нафар Қозоғистон, 3 нафар Ўзбекистон фуқароси ҳалок бўлган.\nҚордай туман судининг маълум қилишича, ҳайдовчи Қозоғистон Жиноят кодексининг “Транспорт воситасини бошқарган шахс томонидан эҳтиётсизлик туфайли 2 нафардан кўпроқ кишининг ўлимига олиб келган йўл ҳаракати қоидабузарлиги” моддаси бўйича айбдор деб топилган.\nАйбланувчи ўз айбини тан олиб, пушаймонлигини билдирган. Суд айбланувчининг чин дилдан пушаймонлигини, яшаш жойидан у ҳақида ижобий тавсифнома олингани, аввал судланмаганлигини ҳисобга олиб, 7 йиллик муддатга транспорт воситасини бошқариш ҳуқуқидан маҳрум қилган ҳолда 5 йиллик қамоқ жазосига тортган.\nТўқаев Хитой нефть ва газ корпорациясидан қозоғистонлик ишчилар ойлигини оширишни талаб қилди\nЎзбекистон Қозоғистоннинг рақобатчисига айланяпти - ХВЖ


ШИРКДАН САҚЛАНАЙЛИК - Баҳоуддин Нақшбанд ёдгорлик мажмуаси маркази\n104 марта ўқилди.\nАллоҳ таоло ҳадси қудсийда шундай дйди: "Бир эзгуликни ўн баробар ёки ундан ҳам ортиғи билан қайтараман. Гуноҳ учун эса, бир бора жазолайман ёки махфират этаман. Агар қулим бир дунё гуноҳ билан ҳузуримга келса, Менга ширк келтирмаган, яъни Менга шерик қўшмаган бўлса, уни бир дунё махфират билан кутиб оламан." Муслим ва Абу Нуайм Абу Зар розияллоҳу анҳудан ривоят этишган.\nАйтайлик, сиз таҳорат олиб, ғусл қилиб, покланганингиз учун Аллоҳнинг савобига сазовор бўласиз, сиз ўзингизга яхшилик қилганингиз учун, Аллоҳ ҳам сизга яхшилик қилмоқда. Бунданда меҳрибонроқ зотни топиш мумкинми? Асло, йўқ.\nАлбатта, ҳар бир мўмин, мусулмон қиладиган ҳар ишда Аллоҳ ризолигини ният қилса, яхши иши учун ўн баробар ё ундан ҳам зиёда яхшилик кўриш бу Аллоҳнинг лутфи, фазли, карами. Ва У Зотнинг бандага меҳрибонлигидир.\nМўмин барча ишларида эҳтиёткорлик билан хавфнинг олдини олиб қўйишга ҳаракат қилади. Ўйлашда, фикрлашда, фикрни ифода қилишда ҳам жуда эҳтиёт бўлиши керак экан. Бу борада Шайх Фаридиддин Атторнинг "Тазкират-ул авлиё" асаридан бир нақл келтирамиз.\nБир улуғ зот Боязидни тушида кўриб, сўрадилар: "Аллоҳ сизга қандай муомалада бўлди?" Боязид айтдилар. Аллоҳ мендан сўради:\n- Эй Боязид Менга не келтирдинг?\n- Эй Роббим! Ҳеч нарса келтираолмадим, ширк ҳам келтирмадим,- дедим.\nЖаноби Ҳақ марҳамат қилди:\n- Сут ичган кечангда ширк этмадингми?\nШайх дедики, бир кеча сут ичдим-да, қорним оғриди. Ногоҳ кўнглимга келдики, кошки сут ичмасам эди, қорним оғримасди.\nАллоҳ таоло: “Қорнинг оғриганини Мендан эмас, сутдан кўрдинг,- деб, марҳамат этди”.\nЭнди биз ожиз бандаларнинг ҳам кўр - кўрона қилаётган кўпгина ишларимиз ҳам ширк эканда. Масалан:\nДарвозамиз пештоқида тақа қоқиб қўйишимиз ёки елим идиш (баклашка)га туз солиб осиб қўйишимиз, ёки дарвозахонада исириқ, қалампир ёки ҳеч бўлмаганда жигда дарахт новдасини суқиб қўйишни нима дейиш мумкин? Ёки боламизнинг қўлига, оёғига кўз тегмасин деб кўзмунчоқ боғлаб қўйишга нима дейсиз? Ёки ҳовлининг кираверишида, кўзга кўринадиган жойида, шохли қўчқорними ё ёввойи бир шохли ҳайвонними калла суягини илиб қўйишга нима дейсиз? Ҳа, нима эмиш. Кўз тегмасмиш, шу шохли калла суяги, бало-қазони қайтарар эмиш.\nАхир сен тақво қилгин, Аллоҳнинг буйруқларида қойим бўл, сенга келадиган бало-қазони Роббингни Ўзи қайтаради. "Аллоҳ таоло тақволи бандаларини хавф-хатардан Ўзи омонда сақлайди. "Аъло" сураси, 15-16 оят. Ҳеч қачон бало-қазони калла суяги ёки туз, қалампир мунчоқ қайтара олмайди. Агар банда тақводор бўлса, барча мушкулларни Роббим, "Менга қўйиб бер, Ўзим сени ҳимоямга оламан" деяпти.\nБизда яна бир катта салбий, иллат, чуқур илдиз отиб кетган. Келин-куёвни шам ёқиб, чимилдиққа киритиш, куёвни жар ёқиб олиб келиш, келин-куёвни олов атрофидан айлантириш кабилар зардуштий оташпарастлардан қолган удум эмасми? Нега биз Аллоҳни қўйиб, оловга сиғиняпмиз. Бу ширк эмасми?\nХўш ширк нима ўзи? Ширк бу Аллоҳ таолога шерик қўшиш. Аллоҳдан умидини узиб, бошқасидан ёрдам кутиш. Ширкнинг асл маъноси - мутлақо куфр.\nШирк 2 хил;\n1. Ширки хофий - ихлоссизлик, риёкорлик, Аллоҳ ризоси учун эмас, бошқанинг ёки бошқаларнинг ризоси учун ибодат қилмоқ.\n2. Ширки олуд - ширк аралашган, Аллоҳдан ғафлатда қолиб, бошқасидан мадад кутиш дегани.\nАсҳоблардан бири Пайғамбаримиз соллаллоҳу алайҳи васалламдан ширкдан тийдирувчи амал нима деб сўрашганда, Расули акрам соллаллоҳу алайҳи васаллам "Кофирун" сурасини ўқиб юриш билан ширкдан сақланиш мумкинлигини билдирганлар. Демак, ҳар бир дарднинг давоси бўлганидек, ҳар қандай хавфнинг ҳам олдини олиш мумкин.\nИхлос - Аллоҳни севишдир. Ишқуллоҳ билан тўла кўнгилда ширкка ўрин қолмайди. Ширк хавфидан барчамизни Ўз паноҳида асрамоқни Аллоҳдан сўраб қоламиз.\nВобкент тумани, Арабхона МФЙ отинойиси Нурова Розия


Ғилоний "бин Ладин операцияси" хусусида изоҳ берди\nУсама бин Ладиннинг Покистон пойтахти яқинида топиб, йўқ қилингани Ғилоний ҳукуматини ҳижолатга солди.\nПокистон Бош вазири Юсуф Ризо Ғилоний мамлакатда узоқ йиллар яшириниб юрган Ал-Қоида еткачиси Усама бин Ладин ўлдирилиганидан бери биринчи марта покистонликларга мурожаат қилди. Ғилонийнинг Покистон парламентидаги чиқиши АҚШ Президенти Барак Обама Ал-Қоида террор тармоғи Исломобод ҳукумати ичида таянчга эга бўлган бўлиши мумкин, деган баёнотлари мунозарларга сабаб бўлган пайтга тўғри келди.\nЮсуф Ризо Ғилоний 2 май куни АҚШ махсус кучлари ўтказган махфий амалиётга оид баъзи тафсилотларни ошкор қилди.\nҒилоний ўтказилган амалиётнинг турли жиҳатларига тўхталиб, “Покистоннинг террорчиликка қарши курашда келтирган қурбонликлари ва мамлакатнинг келгусида бу муаммони ҳал этишга оид стратегияси” ҳам ҳақида гапирди.\nАбботододдаги Усама бин Ладин 5 йил давомида яшириниб юрган уй яқинида Покистон армияси ҳарбий қисми жойлашган.\nДунёнинг биринчи рақамли террорчиси АҚШ дессанти томонидан пойтахт Исломобод яқинидаги Абботобод шаҳарчасида йўқ қилингани Покистон ҳукуматини анча ҳижолат торттирди.\nБундан ташқари, Покистон мухолифати ҳам хориж кучларининг мамлакат ичида бундай ҳарбий операцияни амалга ошириб, унинг суверенитетига даҳл қилгани Ғилоний ҳукуматининг лаёқастизлигини кўрсатишини таъкидлаб, уни истеъфога кетишга чақира бошлади.\nҒилоний ўз чиқишида бу айбловларни инкор қилди.\n- Ал-Қоида билан ҳамкорлик қилганлик ёки Покистон махсус хизматларининг лаёқатсизлигига оид айбловлар мантиқсиздир. Биз бундай айбловларни қатъиян инкор қиламиз. Жамоатчилик орасида бу мазмунда тарқатилган миш-мишлар бузғунчиликка қаратилган,- деди Юсуф Ризо Ғилоний.\nБироқ Покистон разведка хизматининг собиқ бошлиғи, истеъфодаги генерал Ҳамид Гул Озодлик радиосига бундай деди.\n- Парламент аъзолари ижрочи ҳокимият раҳбари ва иқтидордаги сиёсий кучларнинг истеъфога кетишини талаб қилишлари керак, чунки айнан улар Америка билан ҳамкорлик қилиш сиёсатини олиб боришмоқда. Бу сиёсат эса шармандаларча якун топганини кўриб турибмиз, чунки Америка бизнинг давлат суверенитетимизни писанд қилмаётганига гувоҳ бўлиб турибмиз. Бу уларнинг сиёсати бўлиб чиқяпти. Улар шундай сиёсат олиб боришмоқда. Армия бу сиёсатни ўйлаб топгани йўқ, разведка хизматининг ҳам бу сиёсатга алоқаси йўқ,- дейди собиқ генерал.\nУнинг айтишича, янги ҳукумат тузиладиган тақдирда “Американинг кўнглини олиш ва Покистоннинг иккинчи пландаги ролларни ўнаши сиёсатига барҳам берилиши керак.” Террорчилик муаммосини Покистоннинг ўзи ҳал қила олади, дея қўшимча қилади генерал.\nАйни пайтда, АҚШ мулозимлари, хусусан президент Барак Обама бин Ладиннинг узоқ йиллар давомида Покистон куч ишлатар идоралари бурни остида яшириниб юргани, Ал-Қоиданинг Исломобод ҳукумати ичидаги маълум доиралар билан яқин алоқада бўлганига ишора қилишини айтиб, Покистон ҳукуматидан изоҳ беришни талаб қилди.\nПрезидент Обама 8 май куни CBS телеканалининг “60 дақиқа” дастурига берган интервьюсида Ал-Қоида етакчиси Покистонда муайан таянчга эга бўлганига шубҳа қилмаслиги, бироқ бу таянч ҳукумат идоралари томонидан кўрсатилганми, йўқми билмаслигини таъкидлади.\nПокистон ҳукумати, деди Обама, расмийларнинг Ал-Қоида етакчиси яшириниб юрган жойдан хабардан бўлганми, деган савол жавобини топиши керак.\nОбама Ал-Қоида етакчиси Покистонда муайан таянчга эга бўлганига шубҳа қилмаслигини таъкидлади.\n- Ўйлашимизча, Покистон ичида бин Ладин қандайдир таянчга эга бўлган бўлиши керак. Лекин бу таянч манбаси ким ва нима бўлганини билмаймиз. Ал-Қоида етакчисининг ҳукумат ичидаги ёки ҳукумат ташқарисидаги баъзи одамлар билан алоқаси бўлганми, буни ҳам билмаймиз, бу масалани суриштиришимиз керак. Ва энг муҳими, бу масалани Покистон ҳукумати тергов қилиши керак,- деди Обама.\nАйни пайтда АҚШ президентининг миллий хавфсизлик бўйича маслаҳатчиси Том Донилон расмий Исломобод бин Ладин қандай қилиб, шунча йил давомида пойтахт яқинида, боз устига ҳарбий академия ёнгинасида яшаб келганини аниқлаши лозим, дея таъкидлади.\nNBC телеканали билан суҳбатда Донилон Покистон расмийлари ўтган ҳафта АҚШ махфий операциясидан кейин ҳибсга олган бин Ладиннинг уч нафар беваси билан Америка терговчиларининг гаплашишига имкон бериши лозим, дея қўшимча қилди.\nБош вазир Ғилоний Покистон ҳукуматини террорчи гуруҳлар билан алоқада бўлганликда айблаш куракда турмайди, деди парламентда қилган чиқишида.\n- Покистон ёки унинг давлат идораларини, жумладан Разведка хизмати ва қуролли кучларини Ал-Қоида билан ҳамтовоқ бўлганликда айблаш мунофиқликдан бошқа нарса эмас,- деди Покистон бош вазири.\nПокистон ҳукумати, деди Ғилоний, “террорчиликни муқаддас еримиздан ҳайдаб чиқаришга қатъий бел боғлаган.” Унинг айтишича, расмий Исломобод миллий манфаатларга қарши бориб, Покистон ҳудудининг террорчилик мақсадларида ишлатилишига йўл қўймайди.\nҒилоний 4 май куни Парижга қилган сафари чоғида бин Ладеннинг узоқ йиллар давомида қочиб юришга муваффақ бўлгани учун масъулият барча давлатлар разведка тизимлари зиммасида эканини баён қилган эди.\nПентагон 7 май куни Абботободдаги бин Ладин уйидан олинган видеоларни ошкор қилди. Матбуотга ихтиёрига берилган видео материаллар овози ўчирилган ҳолда эълон қилинди.\nАҚШ разведка хизматлари расмийларига кўра, бин Ладин яширинган уй унинг учун “бошқарув ва назорат маркази” вазифасини ҳам бажариб келган.\nЛекин, Покистон расмийлари бин Ладиннинг кейинги йилларда Ал-Қоида тармоғини бошқаришда фаол иштирок этгани борасида шубҳа билдирмоқда.


ИИВ “Қалпоқ” ва “Шўрданак”дан нега узр сўратди? | Qalampir.uz\nИИВ “Қалпоқ” ва “Шўрданак”дан нега узр сўратди?\nИнтервью\t09 Июнь 21:41 23579\nХабарингиз бор, “Қалпоқ” ва “Шўрданак” ҳажвий кўрсатуви ижодкорларининг йўл ҳаракати хавфсизлиги хизмати ходимлари ҳақидаги кўрсатувчидан кейин ички ишлар ходимларидан кечирим сўраши катта шов-шувга сабаб бўлди.\nQALAMPIR.UZ журналисти Феруза Нажмиддинова ушбу ҳолат бўйича Ички ишлар вазирлиги Матбуот хизмати раҳбари Шоҳруҳ Ғиёсов билан суҳбат уюштирди.\nФеруза Нажмиддинова, журналист: — “Қалпоқ” ва “Шўрданак” ижодкорларининг узр сўраши кимга ва нимага керак бўлди?\nШоҳруҳ Ғиёсов, ИИВ Матбуот котиби: — Ҳозирги вақтда, йўл ҳаракати хавфсизлиги ходимларини фуқароларга яқин қилиш, уларнинг фаолияти устидан жамоатчилик назоратини ўрнатиш ҳамда ОАВ билан доимий мулоқот бўлиши учун ЙҲХББда ахборот хизмати ташкил этилиб, медиа-марказ фаолияти йўлга қўйилди.\nУ ерга ёш ижодкорлар тўпланган. Улар йўл патруль хизмати ходимлари билан боғлиқ кўрсатувлар, ҳажвий томошалар ва турли видеороликларни жамоатчилик, ҳусусан, ёшларга таъсир даражасини таҳлил қилиб, уларда мавжуд бўлган салбий қарашлар ва хатти-ҳаракатларга объектив назар солиш ҳамда мазкур масалани ижодкорлар билан муҳокама қилиб, қатор туркум лавҳалар тайёрлашни мақсад қилганди.\nШундай видеоларнинг иккитаси эълон қилинганда биз кутгандек эмас, тескари эффект берди. Ҳозир буларнинг ишини танқидий кўриб чиқишимиз керак. Жамоатчиликнинг фикри, бизга нисбатан танқидларини ўрганиб борамиз ва кейинги фаолиятимизни шунга қараб йўлга қўямиз”.\nФ.Н.: — Ички ишлар вазирлиги “узр челленж”ни бошлаб бермадими?\nШ.Ғ.: — Шу нарса карантин вақтида бошланди. Буни биз ўзимиз назорат қилолмай қолдик. Бир ҳолат бўлди, жойига чиққанда узр сўрашни бошлади. Кейин бошқа ҳолатда шундай бўлди ва бу челленжга айланиб кетди. Узр сўраш ҳеч бир қонунда жазо сифатида кўрсатилмаган. Лекин шу нарса қайтарилиб, такрорланяпти. Бу нарсага биз қаршимиз. Ҳозирда карантин қоидалари юмшатилган, энди ўзимизнинг ходимлар, вилоятдаги ахборот хизматлари билан йўл қўйилган камчиликларни таҳлил қилиб, “узр сўраш” челленжидан бутунлай воз кечамиз. Қонуний чора кўрилади ва айбдорлар жазоланади. Қўшимча узр сўратиш, нафсониятига тегиш, бошқалар олдида изза қилиш ҳозирги вақтда нотўғри амалиёт.\nФ.Н.: — Вазирлик тизимидаги иллатларнинг ҳажвия мавзуси бўлиши мумкин эмасми?\nШ.Ғ.: — Юмор, сатира, ҳажвий ҳикоялар, танқид буларнинг ҳар бири ички ишлар органларини халққа яқинлаштиради, халқ уни кўради, кулади ва бунинг тарбиявий таъсири ҳам бор. Ҳозир эълон қилинган роликда мақсад узр сўраш бўлмаган. Ўзаро мулоқот бўлган, таҳлил қилмоқчи бўлишган. Лекин бу нарсани улар кўрсатиб беролмаган. Бунинг натижасида ижодкорларга нисбатан “узр сўради” мазмунида хабарлар тарқалиб, уларнинг нафсониятига тегадиган холат юз берди. Бундан кейин саёз, мақсадни очиб беролмайдиган видеороликларни қўйишдан тийиламиз. Видеони қўйгандан кейин тизимга, катта идорага “хато эди”, дейиш ярашмайди. Буни тан оламиз. Эндиликда ҳар бир лавҳамизни жамоатчиликка тақдим этишдан олдин, унинг оқибатини ҳам кўра билимшиз шарт ва зарур.\nФ.Н.: — Ижодкорлар ёки шу роликни тайёрлаганлар жавобгарликка тортиладими?\nШ.Ғ.: — Йўқ, ижодкорларда ҳеч қандай айб йўқ. Улар ижодкор, сатирик. Биз улар билан кўпроқ ишлашга, уларга керак бўлса шароит яратиб беришга тайёрмиз. Бошқа ижодкорларга ҳам биз маълумот олишда, қизиқ воқеаларни етказишда ёрдам берамиз. Роликни тайёрлаган ходимлар янгилик қилмоқчи эди. Мақсад ижобий имиж шакллантириш бўлган.\nФ.Н.: — “ГАИ”ларнинг пора олмаслиги учун тизим ишлаб чиқилганми?\nШ.Ғ.: — Бизнинг тизимдаги энг катта муаммойимиз бу ҳанузгача фуқаролар билан мулоқотимиз суст. Жамоатчилик назорати кучли бўлишини, фуқаролар бизга тизимдаги муаммолар ва қоидабузарликларни кўрганда, маълумот беришини хоҳлаймиз. Чунки бу орқали улар нафақат бизнинг тизимга ёрдам беради, улар умуман кўчада ИИОни имижини оширишга ёрдам беради. Агар ходим қонунбузарликка мойил бўлса ёки адашиб келган бўлса, у бизнинг орамизда ишлашга ҳаққи йўқ. Агар фуқаролар бизга шуни айтадиган бўлса, уни тизимдан кетқазишга, хатти-ҳаракатига қонуний баҳо беришга ҳаракат қиламиз. Аммо бу нарса суст. Шунинг учун биз ўзимизнинг кучимиз билан сафимиздаги ходимларни тозалаш билан шуғулланяпмиз. Бунинг учун керакли хизматлар, куч ва воситалар бор. Биз коррупцияга йўл қўйилмаслиги учун шундай шароит яратдикки, кимдир ходимга пора бермоқчи бўлганда, у бизга бу ҳақда айтса, ўша таклиф қилинган пулнинг икки бараварини берамиз.\nВазирлик вакилининг айтишича, йил бошидан бери 425 та ҳолатда ЙҲХ ходимлари қоидабузарлик содир этган. Шуларнинг 21 нафари тизимдан кетқазилган, 4 нафар ходимга нисбатан жиноий иш очилган.\nИИВ Шўрданак Қалпоқ\n22 Сентябрь 12:10 84132\n22 Сентябрь 13:46 76532\n24 Сентябрь 11:27 50270\n22 Сентябрь 14:14 33518\n22 Сентябрь 09:22 31836


Ўзбекистонда экстремал автопойгалар ўтказилади\n20:22 / 23.02.2017\nЎзбекистонда ҳар йили икки марта доимий асосда миллий спорт ўйинлари фестивали ташкил этилади. Кўпкари, кураш ва шу кабилар асосида ўтказиладиган ўйинлар баҳор ва куз мавсумларида бўлиб ўтиши режалаштирилмоқда. Бу эса ички туризм ривожига ҳисса қўшиши, мамлакатнинг турли минтақаларида сайёҳлик бўйича ноқулай мавсум ҳисобланувчи баҳор-куз ойларида меҳмонхоналар тўлишини таъминлашга хизмат қилади.\nБундан ташқари, ҳар йили май ойида Қорақалпоғистоннинг Устюрт ҳудудидаги экстремал йўналишлар бўйича халқаро авторалли ташкил этиш режалаштирилган. Уларда маҳаллий ва хорижий автомобилсозлик компаниялари, авто-, мотофедерацияларни жалб қилиш белгиланган.\nХалқаро тажриба шуни кўрсатмоқдаки, махсус ихтисослаштирилган сайёҳлик турлари сердаромад соҳалардан биридир. Хусусан, аввалдан танланган экстремал йўналишлар бўйича бир неча автораллилар ташкил этиш Ўзбекистонда туризмни ривожлантиришга ҳисса қўшади. Шунга кўра, мамлакатнинг хориждаги сайёҳлик жозибадорлиги ва танилишини таъминлаш мақсадида шу каби йирик томошаларни ўтказиш фойдадан холи бўлмайди.\nБу ҳақда Норматив-ҳуқуқий ҳужжатлар муҳокамаси сайтига жойлаштирилган «Ўзбекистон Республикасида ўрта истиқболда туризмни ривожлантириш бўйича Концепциясини ҳаётга татбиқ этиш чоралари тўғрисида»ги қарори лойиҳасида сўз юритилган.\nфестиваль туризм Ўзбекистон


Марказий ва Жанубий Осиё минтақаларида ўзаро ишонч ҳамда ҳамкорлик пойдевори мустаҳкамланди. - Халқ сўзи\nМарказий ва Жанубий Осиё минтақаларида ўзаро ишонч ҳамда ҳамкорлик пойдевори мустаҳкамланди.\n11:49 17 Июль 2021 Жамият\nЖорий йилнинг 15-16 июль кунлари Президентимиз Шавкат Мирзиёев ташаббуси билан Тошкент шаҳрида «Марказий ва Жанубий Осиё: минтақавий боғлиқлик. Таҳдидлар ва имкониятлар» мавзусида халқаро конференция бўлиб ўтди.\nАфғонистон Ислом Республикаси президенти, Покистон Ислом Республикаси бош вазири, Марказий ва Жанубий Осиё давлатларининг ташқи ишлар вазирлари, жами 44 та мамлакат ва 30 га яқин халқаро ташкилот делегациялари, нуфузли хорижий илмий-тадқиқот ва таҳлил марказлари раҳбарлари иштирок этган анжуман минтақамиз сиёсий-ижтимоий ҳаётидаги энг муҳим воқелик сифатида эътироф этилмоқда.\nАнжуманда қизғин муҳокама этилган ҳаётий муҳим масалалар дунё жамоатчилигининг диққат марказида бўлди. Ушбу анжуман ҳам қўшни мамлакатлар билан тинчлик ва дўстлик, ишонч ва яхши қўшничилик муносабатларини мустаҳкамлаш, ўзаро манфаатли ҳамкорликни кенгайтиришни ўз ташқи сиёсатининг устувор йўналиши сифатида белгилаб олган мамлакатимизнинг иродасини, танлаган йўлининг эзгулигини яна бир бор кўрсатиб берди.\nКонференцияда Ўзбекистон Республикаси Президенти Шавкат Мирзиёев Марказий ва Жанубий Осиё минтақалари ўртасидаги тарихий яқинлик, уни бугунги кунда ўзаро ишонч ва манфаатдорлик асосида мустаҳкамлашнинг аҳамияти ҳақида нутқ сўзлади.\nПрезидентимиз тарихи ва тақдири чамбарчас боғлиқ бўлган ушбу минтақа халқлари асрлар давомида бир-бирининг маданиятини бойитганлигига эътиборни қаратиб: «Икки минтақанинг ўзаро яқин ҳамкорлиги натижасида янги билим ва фалсафий қарашлар, тиббиёт ва астрономия, жўғрофия ва математика, геодезия ва меъморчилик, дипломатия санъати ва давлат бошқаруви соҳасидаги ютуқлар, юксак маданий ва маънавий-маърифий қадриятлар кенг ёйилди», дея таъкидлаб ўтди.\nТарихий вазият тақозоси билан икки минтақа алоқаларининг узилиб қолганлиги эса салбий оқибатларни келтириб чиқарганлигини Президентимиз афсус билан эътироф этди. Бугун дунё катта ўзгаришларни бошидан кечиряпти. Янги замоннинг талаблари ҳам янгича.\nПрезидентимиз янги глобал геосиёсий ўзгаришлар даврида қарийб икки миллиард аҳоли яшайдиган Марказий ва Жанубий Осиё ўртасидаги ўзаро алоқаларни қайта тиклаш, ўзаро ҳамкорликни жадал ривожлантириш ҳаётий заруриятга айланганини, ҳали ишга солинмаган улкан имкониятларни рўёбга чиқариш барча учун манфаатли эканлигига алоҳида эътибор қаратди.\n"Ўзбекистон конструктив ва ўзаро манфаатли ҳамкорликни ривожлантиришга доимо тайёр бўлган ишончли шерикдир" — деди, Шавкат Мирзиёев. Анжуман давомида Президентимиз ушбу мақсадларнинг рўёбга чиқиши учун дастуриламал бўлган муҳим ташаббусларни илгари сурди.\nШунингдек, анжуманда давлатимиз раҳбарининг илм-фан, технология ва инновация соҳаларидаги ҳамкорликка қаратилган ташаббуслари алоҳида диққатга сазовордир. Хусусан, Президентимиз томонидан:\n- Илмий ва маданий-гуманитар алмашувларни кенгайтириш мақсадида Термиз шаҳрида ЮНEСКО шафелигида «Марказий ва Жанубий Осиё тарихий мероси» мавзуида халқаро форум ўтказиш таклиф қилинди;\n- Ёшлар масаласида самарали ҳамкорликни йўлга қўйиш мақсадида доимий фаолият юритадиган Марказий ва Жанубий Осиё мамлакатлари ёшлари кенгашини тузиш ғояси илгари сурилди;\n- Марказий ва жанубий Осиё мамлакатларининг олим ва тадқиқотчилари учун соддалаштирилган виза тартибини жорий этиш, шунингдек, университетлар ва илмий-тадқиқот марказлари ўртасидаги ҳамкорлик бўйича онлайн-платформа яратиш таклиф этилди;\n- Конференция арафасида Тошкентда Марказий Осиё халқаро институти очилди. Минтақавий ҳамкорликни ривожлантириш мақсадида ушбу таҳлил маркази қошида мамлакатимизнинг таниқли олимлари, тадқиқотчи ва таҳлилчилардан иборат Экспертлар кенгашини тузиш таклифи илгари сурилди.\nКўриниб турибдики, ҳар бир ташаббусдан улуғвор мақсадлар кўзланган. Уларнинг амалга ошиши икки минтақа халқларини илмий, маданий, маърифий жиҳатдан яна яқинлаштиради ҳамда келажакда улкан муваффақиятларга пойдевор бўлиб хизмат қилади.\nКонференцияда хавфсизлик ва барқарорлик – минтақаларимизнинг изчил ривожланиши ва ўзаро алоқаларимиз мустаҳкамланишининг асосий шарти эканлиги таъкидланди.\nТарихан икки минтақани боғловчи кўприк вазифасини бажариб келган, бироқ сўнги йилларда улар ўртасида тўсиққа айланиб қолган Афғонистон муаммоси - конференциянинг асосий мавзуларидан бири бўлди. Шу боис Афғонистонда тинчликка эришишдан энг аввало, минтақа халқлари манфаатдор эканлигига эътибор қаратилди.\nБу борада ҳам Ўзбекистоннинг позицияси конструктив характерга эгалиги эътироф этилди.\nИкки минтақани қайта боғлаш бўйича Тошкент конференцияси муваффақиятли тарзда ўтди. Келажакда у ўзининг амалий самарасини бериши, шубҳасиз. Ушбу конференция Ўзбекистоннинг халқаро сиёсий мавқеи тобора юксалиб бораётганлигини яна бир бор кўрсатди.\nҚарши давлат университети ректори.\nАндижондаги 868 та маҳаллада вилоят ҳокими ёрдамчиси лавозими жорий этилади\nПешкуда рақамли технологиялар ўқув маркази очилди\nЁшлар - гиёҳвандликка қарши


Қашқадарёда фермернинг пишиб етилаётган ҳосили бузиб ташланди (видео) » Sangzor.uz - Инновацион ахборот портали\nSangzor.uz » Жамият » Қашқадарёда фермернинг пишиб етилаётган ҳосили бузиб ташланди (видео)\nШу йилнинг 21 май куни соат 10.30 лар атрофида Қашқадарё вилояти Яккабоғ тумани Дархон МФЙ истиқомат қилувчи Муродулла Худойназаровнинг фермер хўжалигида тортишув ва муҳокамага сабаб бўладиган воқеа юз берган. Бу ҳақда ҳодиса гувоҳларидан бири “Xabar.uz”га маълум қилди.\nВоқеа жараёнини тасвирга олган фуқаронинг маълум қилишича, 2019 йил сентябр ойида бўш ердан (тахминан 60 сотих) унумли фойдаланиш мақсадида фермер экин экади. 2020 йил 21 май куни тегишли идоралардан келган айрим мутасадди ходимлар ҳеч қандай ёзма огоҳлантиришсиз аҳоли истеъмолига зарур бўлган ва айни вақтда пишиб етилаётган ҳосил майдонини буздириб ташлашади ва ҳосил (пиёз) йўқ қилинади.\n“Савол туғилади: айни тайёр истеъмолга зарур ҳосилни йўқ қилиб ташлашнинг кимга кераги бор? Ҳосилнинг бундай нобуд қилиниши қанчалик инсофдан?\nЯна бир ҳолат: воқеа жараёнини тасвирга олаётган фуқарога нисбатан ҳақоратомуз сўзлар айтилиб, “агарда суратга олишни тўхтатмасанг қамаласан” дея дўқ-пўписалар бўлди. Уларнинг бу қилаётган ишлари қонунга мувофиқ бўлса, нима учун тасвирга олишга қаршилик қилишди?\nПрезидентимиз Шавкат Мирзиёев фермер ва тадбиркорларни қўллаб-қувватлаш, уларга етарлича шароит бериш учун жон койитаётган бир вақтда бу каби ишлар қанчалик тўғри? Биз тегишли органлардан воқеа жойига келиб, бу бўлиб ўтган жараённи ўрганиб, ойдинлик киритишларини, хатолик кимдан ўтганлигини холисона аниқлаштиришларини ва тегишли чора кўришларини сўраб қоламиз. Яккабоғ тумани ҳокимиятидан бу воқеа бўйича аниқ изоҳ беришини кутамиз!” – дейилади мурожаатда.\nНишонда қўйларнинг сўйилиши воқеаси. Прокуратура айбдорлар жазолангани ҳақида баёнот берди


"Қўқон-1912": Бугун вилоят дербиси » Скачать музыку бесплатно новинки музыки 2016-2017\n"Қўқон-1912": Бугун вилоят дербиси\nКомментариев: 0 Просмотров: 195 Дата: 15-02-2016, 08:51 Жамоамиз кеча икки маҳал машғулот ўтказишди. Эрталабки машғулотларда асосан жисмоний машқлар билан чекланишди. Куннинг иккинчи қисмидаги кейинги машғулотларда эса мураббийлар футболчиларга тўп билан ишлаш сирларидан сабоқ беришди. Машғулотлар Чилонзордаги “Пахтакор” акдемиясининг майдонида бўлиб ўтди. Бугун эса футболчиларимиз навбатдаги назорат-синов учрашувида майдонга тушади. Бу галги рақибимиз вилоятимизнинг яна бир жамоаси “Нефтчи”. Айни дамда Андрей Фёдоров шогирдлари ҳам Тошкентда йиғин ўтказмоқда. Учрашув соат 15:00да “Бунёдкор” академиясининг машғулотлар майдонида бўлиши белгиланган. Жамоамизга навбатдаги вилоят дербиси омад тилаб қоламиз. Эслатиб ўтамиз, “Қўқон-1912” жамоаси 8 февраль куни пойтахтдаги йиғинни бошаган эди. 12 февраль куни йиғиндаги биринчи назорат учрашуви ўтказилди. Унда вакиллармиз “Сўғдиёна”ни 3:2 ҳисобда доғда қолдиришди. - деб хабар бермоқда Stadion.uz нашри.


Александр Токов - “Оқ-тепа” бош мураббийи / CHAMPIONAT.asia\n22:16Расман: "Наполи" стадиони номи ўзгарди 1 21:582020 йилги футбол мавсумида "Насаф"дан ўзгача хет-трик 8 21:53"Турон" футбол клуби ёш футболчилар учун танлов эълон қилади 6 21:47Дунёнинг энг яхши марказий ярим ҳимоячиси ва вингери аниқланди. Рўйхатда Азар, Окампос ва Грилиш ҳам бор (ESPN) 5 21:28А Серия. Роналду – ноябрь ойининг энг яхши ўйинчиси 2 21:17Месси Парижга кўчади (ESPN) 9 21:03Остон Ўрунов "Спартак"ни тарк этиши тўғрисида янгиликлар тарқалди. Бу хабарлар фейкми? 14 20:40Муса "Галатасарой" билан келишиб олди 0 20:13Европа Лигаси. Туркиялик футболчи — ҳафтанинг энг яхши ўйинчиси 0 19:58АПЛ. Ноябрь ойининг энг яхши футболчиси бўлиш учун номзодлар маълум бўлди 7 19:37ESPN дунёнинг энг яхши ҳужумчиларини эълон қилди 43 19:35Диёра Хабибуллаева: "Финалда бор имкониятимизни ишга соламиз" 1 19:33Биринчи лига. Сўнгги тур ҳакамлари ва ушбу турни ўтказиб юборадиган футболчилар 0 19:29Ўзбекистон кубоги. Финални Розиябону Юсупова бошқаради 7 19:20АПЛ. Ноябрь ойининг энг яхши мураббийи бўлиш учун номзодлар маълум бўлди 4\nАлександр Токов - “Оқ-тепа” бош мураббийи\nШу кунга қадар "Оқ-тепа" жамоасида катта мураббий сифатида ишлаб келган Александр Токов бундан буён бош мураббий лавозимида фаолият олиб боради.\nКлуб раҳбарияти кеча истеъфога чиқарилган Владимир Аникиннинг ўрнига энг яхши номзод сифатида Александр Султанович Токовни топишди. Эслатиб ўтамиз, Александр Токов апрель ойида ташкил қилинган мураббийлар курсида ўқиб, “С” лицензиясини олган.\nАлександр Султанович Токов - 1981 йил 1 сентябрда Сирдарё вилоятида таваллуд топган Александр футболчилик фаолияти давомида ҳимояда тўп тепган. 19 ёшида Тошкентнинг “Трактор” жамоасининг асосий таркибида ўйнай бошлаган ҳимоячи 2005 йилга қадар Вадим Абрамов қўл остида шуғулланган. Ўзининг чаққон ҳаракатлари билан Фарғонанинг “Нефтчи” клуби мураббийлар штабининг эътиборини қозонган Саша 2005-2007 йилги мавсумларни азим чинорлар юртида ўтказган.\nКейин Тошкентга қайтган футболчи “Локомотив” таркибидан жой олди. 2010 йил “Сўғдиёна” сафига қўшилишдан олдин ярим мавсум “Оқ-тепа” шарафини ҳам ҳимоя қилди. Ҳимоячи Жиззахдаги икки йиллик фаолиятдан сўнг яна пойтахтга қайтди ва “Оқ-тепа” либосини кийди. Сўнгги икки йилни жамоамизда ўтказган ҳимоячи бу йилдан мураббийлик фаолиятини бошлади.\nИсми-шарифи: Александр Султанович Токов\nТуғилган санаси: 01.09.1981\nТуғилган жойи: Сирдарё вилояти\nЎйнаган жамоалари: “Трактор” (2000-2005 йиллар), “Нефтчи” (2005-2007 йиллар), “Локомотив” (2007-2009 йиллар), “Сўғдиёна” (2010-2011 йиллар), “Оқ-тепа” (2009-2010, 2011-2012 йиллар)


27 ноябр 2020, Тошкент вақти: 02:32\nБу ҳақда AsiaTerra сайти Ўзбекистон милициясига алоқадор манбаси сўзига таянган ҳолда хабар тарқатди. Нашрнинг ёзишича, бу маълумотни автоҳалокат чоғида нобуд бўлганларнинг яқинлари ҳам тасдиқлаган.\n22 ёшли Бахтиёр Толипов жорий йилнинг 23 апрелида патруль-пост хизматининг давлат рақами 01 906 JCA бўлган “Нексия” автомобилида уч кишини босиб кетганди. Натижада 5 яшар Кристина Горбанова воқеа жойида нобуд бўлган, унинг онаси Людмила Горбанова ва тоғаси Дмитрий Курбатов оғир аҳволда касалхонага етказилган. Кейинроқ автоҳалокатда олган оғир жароҳати туфайли Курбатов ҳам жон берган.\nБу воқеа жамоатчиликка ошкор бўлганидан кейин милиция ходими Бахтиёр Толипов ҳибсга олинган ва унга нисбатан Ўзбекистон Жиноят Кодексининг “Транспорт воситалари ҳаракати ёки улардан фойдаланиш хавфсизлиги қоидаларини бузиш” моддаси бўйича жиноят иши қўзғатилган. Бу моддага кўра, транспорт воситасини бошқарувчи шахс томонидан транспорт воситалари ҳаракати ёки улардан фойдаланиш хавфсизлиги қоидаларини бузиш одамлар ўлимига сабаб бўлса, айбдор ўн йилгача озодликдан маҳрум этилиши мумкин.\n23 июль куни Тошкент шаҳар Учтепа туман суди Бахтиёр Толиповни 7 йилга озодликдан маҳрум қилган. Аммо йил охирламай, "бахтсиз тасодиф туфайли" икки кишининг ўлимига сабаб бўлган милиция ходими авф қилинди. Унинг Сенат томонидан ўтган ой қабул қилинган амнистия тўғрисидаги қарор асосида озод этилгани айтилмоқда.\nЭслатиб ўтамиз, Ўзбекистон Олий Мажлиси Сенатининг шу йил 14 ноябрида ўтказилган 16-ялпи мажлисида мамлакат Конституцияси қабул қилинган куннинг 22 йиллиги муносабати билан “Амнистия тўғрисида”ги қарор қабул қилинганди. Амнистияга кўра, илк бор жиноят содир қилган аёллар, жиноят содир этган вақтда 18 ёшга тўлмаган шахслар, 60 ёшдан ошган эркаклар, чет давлат фуқаролари жазодан озод қилиниши лозим эди.\nАйни пайтда Ўзбекистонда киши ўлимига сабаб бўлмаган бўлса-да, расмийлар истагига кўра амнистияга тушмайдиган маҳбуслар борлиги айтилади. Бу асосан диний ва сиёсий сабабларга кўра қамалган шахслардир.\nЎзбекистон ҳукумати қонунчиликда сиёсий жиноят моддасининг йўқлиги боис мамлакатда “сиёсий мотивлар” билан қамалганлар йўқлигини айтиб келади. Расмийлар фикрича, фуқаролар тақиқланган ташкилотларга аъзо бўлиб, тинчлик ва хавфсизликка ёки жамоат хавфсизлигига қарши жиноятлар содир этганлиги учун озодликдан маҳрум этилган бўлиши мумкин.\nЎзбекистон ва хориждаги инсон ҳуқуқларини ҳимоя қилиш ташкилотлари ҳамда сиёсий мухолифат вакиллари йиллар давомида Ўзбекистон ЖКнинг 159, 244-1, 244-2 моддалари асосида қамалган ва "сиёсий маҳбус" деб аталадиган маҳбусларга нисбатан амнистия қўлланмай келаётганига оид ҳисоботларини чоп этиб келадилар.\nБу ҳисоботларда Мурод Жўраев, Самандар Қўқонов, Муҳаммад Бекжонов, Хайрулла Ҳамидов, Рустам Усмонов, Руҳиддин Фахриддинов, Солижон Абдураҳмонов, Қобилжон Тўлашев, Мўътабар Ғофурова, Меҳринисо Ҳамдамова, Аваз Тўхтахўжаев, Ғанихон Маматхонов, Аъзам Турғунов, Алишер Кароматов, Аъзам Фармонов, Дилмурод Саидов ва бошқаларнинг исмлари тилга олинади.


Ибрат | ФайзБоғ - Part 2\nЁ раббим, ўзинг ҳар нарсани билгувчи ва ҳар нарсага қодирсан!\nБундан уч йил олдин божхона кўригидан ўтяпганимда назоратчи мени бошқалардан кўпроқ текшириб қолди. Тез-тез менга, компьютерга қарайверишининг ўзи мени шубҳага туширди. Бир пайт бошқа ходим келиб «биз билан юрасиз» деб, […]\nИбрат / Мулоҳаза\tИзоҳ қолдиринг\nБу йил истеъмолчилар томонидан электр энергияси учун тўлов анча яхшиланди. 2016 йилга нисбатан қарийб 30 фоизга яқин дебиторни камайтирдик, яъни 94 милларда сўм ўтган йилга нисбатан кўп тўловлар амалга оширилди. […]\nЖамият / Ибрат\t2 комментария\nШуҳрат Маткарим: «Шундай кун кечиради фикрсиз одам»\nГАПИРИШГА ҚЎРҚАДИГАН ОДАМ (ҲИКОЯ) – Не бало бу боланг гунгми? – Халфа кампир Пошшо момонинг олдида ўтирган невараси, уч-тўрт ёшлардаги Дарвешбойни ҳассаси билан туртди. Дарвеш тўла тўқ, ғўдолоққина бола, таёқ […]\nАдабиёт / Ибрат\tИзоҳ қолдиринг\nНизомжон ИСЛОМОВ: Ўткинчи нафс қурбонлари: айб йигитлардами ёки жувонларда?\nАзал-азалдан шарқона менталитетимизга, ўзбекона иффатимизга, ор-номусимизга бутун дунё ҳавас қилиб келган. Биз, аслида, оммавий маданият аталмиш жаҳолат тузоғига илинган ва ўзлигини йўқотиб бораётган Европадан маданиятимиз, маънавиятимиз билан фарқ қиламиз. Аммо, […]\nБир куни китобни ўқиб бўлиб, дераза токчасида қолдириб кетибман. Хонадонимизнинг янги келини ҳали оиламизнинг пасту баландини билмагани учун китобни тебраниб турган шкафнинг тагига қўйибди. Буни кўрган қайнонаси ҳай-ҳайлаб китобни шкаф […]\nАллоҳ таоло инсон зотини ер юзидаги махлуқотлар ичида энг аълоси ва мукаррами этиб яратган. Инсонга берилган неъматларни санаб адоғига ета олмаймиз. Аллоҳ инсонларга сўзлаш неъматини ато этган. Сўзлашиш, баён қилиш […]\nҲикоя Курсдошим Норқобилни учратиб қолганим яхши бўлди. У дарҳол уйига таклиф қилди. Ҳангомалашиб ўтирар эканмиз, пешайвон токчасида, қуёш шуъласида калтароқ сопли кетмонча диққатимни тортди. Кетмончанинг азизлаб қўйилганидан ажабланганимни пайқаган Норқобил […]


Фарғоналиклар тадбиркорлик ва маҳалла соҳасида намуна бўла олади\n13.05.22 16:12\tmsk\nШавкат Мирзиёев Марғилон саноат зонасида. Ўзбекистон президенти матбуот хизмати фотосурати\nФарғона вилояти аҳолисининг ташаббускорлиги ва миришкорлиги эвазига йил охиригача маҳаллий бюджетда 1 триллион сўм (89 миллион доллар) қолади. Бу ҳақда Ўзбекистон Президенти Шавкат Мирзиёев Фарғонада бўлиб ўтган йиғилишда айтиб ўтди.\nСўнгги йилнинг ўзида вилоятда 10 мингдан ортиқ кичик корхона ташкил этилган бўлиб, уларнинг аксарияти экспортга йўналтирилган.\nЖумладан, Қувасой шаҳридаги «Кварц» корхонасида 70 миллион доллар инвестиция ҳисобидан, йилига 22 миллион квадрат метр қурилиш ойнаси ишлаб чиқариш йўлга қўйилган. Қўштепадаги «Глобал текстиль инфинити» корхонасида тайёр тўқимачилик маҳсулотлари ишлаб чиқариш бўйича 120 миллион евролик лойиҳа жадал амалга оширилмоқда. Корхона тўртинчи чоракда ишга тушиб, 3 мингта янги иш ўрни яратилади.\nУчкўприк туманида Енгил саноат ва логистика маркази қурилмоқда. Унда 316 та ишлаб чиқариш цехи, 336 та дўкон, 560 та савдо шохобчаси, шунингдек, иккита логистика маркази бўлади. Бу ерда 7,7 мингдан ортиқ киши доимий иш билан таъминланиши кутилмоқда. Мажмуада йилига 876 миллиард сўмлик (78 миллион доллар) маҳсулот ишлаб чиқарилади, экспорт ҳажми 18 миллион долларни ташкил этади.\nЎтган йил давомида Фарғона вилоятида экспорт ҳажми 44 фоизга ўсиб, 801 миллион долларни ташкил этди.\n«Биз тўғри йўлни танлаб олдик, — деди Шавкат Мирзиёев. — Бу жойларда ўз натижасини бераяпти. Фарғона вилояти 801 миллион долларлик экспорт қилган. Иш бошлаганимизда 50 миллион долларни мўлжаллар эдик. Ҳозир 1 миллиард доллар экспорт тўғрисида гаплашяпмиз. Бу — вилоят маҳсулотлари дунё бозорига рақобатбардош бўлиб кириб боряпти, дегани. Бунинг учун ақл, билим, шижоат керак. Жорий йил якуни бўйича маҳаллий бюджетда 1 триллион сўм қолиши кутиляпти. Бунинг эвазига одамларга шароит, тадбиркорлик инфратузилмаси бўлади. Энди бу йўлни давом эттиришимиз керак».\nШу билан бирга, президент маҳаллий ҳокимиятлар фаолиятини танқид қилди.\n«Бу ерга келишдан олдин қабуллар ташкил қилдик. Аҳоли мурожаатларининг 45 фоизи жойида ҳал қилинган. Бу яхши ва биз бу амалиётни давом эттирамиз. Лекин савол туғилади: ҳоким, сектор раҳбарлари нима қилган? Бундай масъулиятсизлик, одамларни овора қилишга чек қўйиш керак, — деди президент.\nУнинг айтишича, жорий йилда Фарғона вилоятида аҳоли ташаббусларини қўллаб-қувватлаш, ҳар бир маҳалланинг ихтисослашувини ривожлантириш, 147 минг нафар аҳолини иш билан таъминлаш мақсадида 1 триллион сўмдан ортиқ (89 миллион доллар) маблағ йўналтирилди.\n«Ҳамма соҳада маҳалла тизимининг ролини оширяпмиз. Маҳалла халқнинг фикри дегани, халқнинг истаги дегани. Бунинг учун ҳуқуқий асос яратдик. Фарғона вилоятида 1062 та маҳалла бор. Ҳокимдан тортиб маҳалла раисигача бирлашиб, тегишли ташкилотларни жалб этиб, одамларнинг оғирини енгил қилиши керак. Фарғона бу масала бўйичаям намуна бўлиши керак», — деди президент.\nДавлат раҳбари таъкидлаганидек, маҳаллалар ривожи, ижтимоий масалаларни ҳал этишда таянч – тадбиркорлардир.\n«Тадбиркорларга шароит яратсак, одамларга нафи тегади, ёшларни ўз ортидан эргаштиради. Тадбиркорни сийласак, у халқни сийлайди», — деди Шавкат Мирзиёев.\n2022-2023-йилларда вилоятда саноат, хизмат кўрсатиш ва қишлоқ хўжалиги соҳаларида 31 триллион сўм (2,7 миллиард доллар) қийматидаги 1268 та инвестиция лойиҳасини амалга ошириш режалаштирилган.\nШу билан бирга, «драйверлик» роли кимё, тўқимачилик, чарм, фармацевтика саноати, шунингдек, қурилиш материаллари саноатига юкланган.


Абай. Юрак амри билан (“Қора сўз” асаридан) | www.ziyouz.uz\nБош саҳифа Жаҳон насри онлайн антологиясиАбай Қўнанбоев (1845-1904; Қозоғистон)Абай. Юрак амри билан (“Қора сўз” асаридан)\nАбай. Юрак амри билан (“Қора сўз” асаридан)\nЧоп этилган 15.05.2016 МуаллифZiyouz.uz\nТирик одам учун энг муҳими — юрак. “Ботирлик” ва “қўрқоқлик” хислатлари “юрак”дан туғилади. Халқ ботирни “юракли”, қўрқоқни эса, “юраксиз” дейди.\nРаҳмдиллик, бировнинг қайғусига ҳамдардлик каби олижаноб инсоний фазилатлар юрак туйғусидир. Шошқалоқлик ҳам юракнинг иши. Агарда, тил юракнинг айтганига кўнса, ёлғон сўзламайди. Бордию тил алдаётган бўлса, ўз-ўзидан, юрак ҳам алданмоқда.\nДовюрак инсон юрак амрига амал қилади ва бир сўзли бўлади: у карвоннинг ортидан ит каби эргашавермайди, балки йўлдан адашганлар отининг бошини тўғри йўлга буриб юборишга ярайди.\nУ ҳақиқат олдида бўйсунишга ҳамиша тайёр. Ноҳақлик олдида, қанчалик қийин бўлса ҳам, бош эгмай тура олади. Ботир, мард ва жасур, кўкрагида бўрининг юраги эмас, инсоннинг титраб, ҳаяжонланиб турувчи юраги бор одам шундай бўлади.\nҚозоқ ҳам хом сут эмган одам болаларидан бири. У ҳам бошқаларга ўхшаб ҳаётда адашиши мумкин. Нодонлиги учун эмас, балки ақл-идрокка қулоқ солмаганидан, ақллининг сўзини ўқиб олишда юрагида ғайрат-шижоат етишмаслигидан адашади.\nБехосдан ёмонлик қилиб қўйганимни билмай қолдим, деган кишиларга ишонмайман. Кўпинча бундай ҳолат иродасизлик ва ор-номуссизлик туфайли содир бўлади.\nЁмонликка бир марта қўл ургандан кейин, ундан қутулиш мушкул. Ёмонликдан қайтиш жасорати ҳар кимга ҳам насиб этавермайди.\nЗўр йигит, полвон йигит, абжир йигит… деган олқишлар билан “Олға, ботирим!” дея ғўр йигитларни балога йўлиқтириб, жувонмарг қилганларнинг ҳам гувоҳи бўлдим.\nЎзини бошқара олмай, қабиҳликка қўл урган, ор-номусини йўқотган, уятсиз йигитни йигит деб бўладими, одам деб бўладими, ахир?!\nКуч, Ақл ва Юрак қай биримиз инсонга кўпроқ керакмиз, дея баҳслашиб қолишибди. Улар бир фикрга келиша олмасликларига амин бўлиб, бу масалани ечиш учун ёрдам сўраб Билимга мурожаат этишибди.\n— Сўзимни тингла, Билим, — дебди Куч, — заҳматли меҳнатсиз маҳоратга ҳам, бойликка ҳам эришиб бўлмайди. Фақатгина мен одамни енгилтакликлардан, инсон шаънига мос келмайдиган бемаъни ишлардан, беғам яшашга ружу қўйишдан асраб қола оламан. Фақатгина мен уни руҳан тушкун бўлишига йўл қўймайман ва ҳаттоки куппа-кундуз куни ҳам йўлдан адашган одамларни тўғри йўлга қайтараман. Эшитяпсанми, Билим! Одамлар менинг ғайрат-шижоатим шарофати билан бедор ва заҳматли меҳнатлари эвазига сени эгаллайдилар. Демак, бундан келиб чиқадики, ўз тараққиётинг учун сен ҳам мендан қарздорсан. Тунлари уйқу, кундузи чарчоқ нималигини билмай меҳнат қилганлари туфайли одамлар худони танишади, ўзлигини англашади. Бунинг учун улар мендан қарздор. Қани, айтчи, Билим, анави иккаласи нима учун мен -билан баҳслашмоқда?..\nШундан сўнг Ақл сўз бошлабди:\n— Инсон учун бу дунёда ҳам, у дунёда ҳам нима фойдали ва нима зарарли эканини биладиган менман. Ахир, абадий ҳаётнинг асоси шунда эмасми? Одамлар менинг измимда ҳаракат қиладилар. Мен инсон кучининг нимага қодирлигини биламан ва илмнинг тилини тушунаман. Ахир, қандай қилиб мен билан баҳслашиш мумкин, модомики, одамлар менсиз фойда ва зиённи фарқлай билмасалар, балою офатдан халос бўлишга чора топмасалар, қандай қилиб илм олишни тушунмасалар?..\nШунда Юрак чидай олмабди:\n— Мен — инсон ҳаётининг подшосиман! — хитоб қилибди у.— Мен томирларга қон югуртираман, жон менинг ичимга ватан қуради. Айнан шунинг учун менсиз тириклик йўқ! Мен иссиқ уйда, юмшоқ ўринда ётган, томоғи тўқ одамларнинг уйқусини бузаман, уларни қашшоқ, оч-юпун ва бошпанасиз одамлар тақдири учун изтироб чекишга мажбур қиламан. Мен туфайли катталарга ҳурмат, кичикларга иззат барқарор. Бироқ одамлар мени тоза сақлай олмайдилар ва оқибатда хор бўладилар. Мен тоза бўлсам адаштирмайман: яхшиликдан қувониб, эриб кетадиган мен, ёмонликдан жирканиб, юз буриб, аразлаб кетадиган мен. Адолат, инсоф, ор-номус, раҳм-шафқат, меҳр-оқибат деган фазилатларнинг барчаси мендан чиқади. Менсиз одамзотнинг кўрган куни қурсин! Бас, шундай экан, анави иккаласи мен билан нечун талашади?\nУччаласининг ҳам сўзини эшитиб бўлгач Билим шундай дебди:\n— Эй куч, сенинг барча айтганларинг ҳақиқат. Сен айни дамда ўзингнинг яна кўп хислатларингни эсламадинг. Сенсиз бу ҳаётни тасаввур этиб бўлмайди. Бироқ баъзан сенинг имкониятларинг одамлар учун зулму шафқатсизликка эврилади. Сенинг чангалинг қаттиқ, ушлаган жойингни узиб оласан. Ноҳақлик тарафида бўлсанг — балою кулфат келтирасан. Сенинг яхши хислатларинг кўп, бироқ ёвуз қилиқларинг ҳам оз эмас. Шуниси ёмон-да.\nЭй, Ақл, сен ҳам тўғри сўзладинг. Сенсиз одамнинг ҳеч нарсага эриша олмаслиги рост. Табиат, ҳаёт ва руҳият сирларини кашф этиш неъмати сенга ато этилган. Ҳатто Яратганни ҳам бандаларга сен танитасан. Сен икки оламдаги ҳаёт сирларини ҳам эгаллагансан. Бироқ бу ҳам сени қониқтирмади. Шумлик ва макру ҳийлани урчитдинг. Икки оламдаги хазиналар эшигини очиш калити сенда, айнан шунинг учун ҳам яхши одамлар ҳам, ёмон одамлар ҳам сенга суяна бошладилар. Фожеа шундаки, сен буларнинг ҳам, уларнинг ҳам истакларини бажо келтиришга ҳамиша тайёрсан. Шу ишинг ёмон.\nИнсон учун қайси бирингиз муҳим аҳамиятга эга эканингизни аниқлаб беришимни сўраб менга мурожаат қилган экансиз, тўғрисини айтаман. Бироқ мен сизларни бир-бирингизга қарама-қарши қўймоқчи эмасман.\nҲар доим раҳнамонгиз Юрак бўлсин.\nСен, Ақл, кўпқиррали ва турли қиёфалисан. Юрак сенинг ҳар бир қароринг ортидан эргаша олмайди. У яхши фикрингни маъқуллайди ва жон деб уни бажаришга ҳаракат қилади. Ёмон ниятингни эса, умуман қабул қилмайди ва бунинг учун нафратланиб сени уйидан қувиб чиқаради.\nСен эса, Куч, қудратли ва чўрткесарсан. Юрак сени ўз эркингга қўймайди. Яхшилик учун сени аямай ишлатади. Ёмонлик учун ишламоқчи бўлсанг, йўлингни тўсади.\nБарчангиз бошингизни бир ерга қўшиб, бирлашингиз ва юрак амрига бўйсунингиз. Барчангиз битта одамда мужассам бўлсангиз, юрак йўлбошчи бўлади. Унинг қадамидан чиққан чанг кўрларнинг кўзини очади.\nАгарда сиз келиша олмасангиз, унда мен Юракни, инсон вужуди ва руҳининг подшосини ёқлайман. Хайру барака шунда, юрагингни тоза сақла, Аллоҳ таоло ҳамиша юрагингга боқади. Илоҳий китобда шундай ёзилган!\n1. Одамнинг одамгарчилиги ишни қандай бошлаганидан билинади, қандай битирганидан эмас.\n2. Кўнгилдаги кўркам ўй оғиздан чиққанда сири қочади.\n3. Ҳикматли сўзларни ўзбошимча нодонга айтганингда кўнглинг ёнади ҳам, ўчади ҳам.\n4. Яхшиликни билганга қайиш, ношукурга қайишмоқ қадрни ерга урмоқдир.\n5. Отасининг боласи — одамнинг душмани, одамнинг боласи — жигаринг.\n6. Мард кўп сўраса ҳам озга рози бўлади, номард оз сўрайди, ортиқча берсанг ҳам рози бўлмайди.\n7. Фақат ўзинг учун меҳнат қилсанг, ўз қорни ғамида ўтлаган ҳайвонлардан бири бўласан, инсоният равнақи учун меҳнат қилсанг, Аллоҳнинг севимли бандаларидан бири бўласан.\n8. Суқротга заҳар ичтирган, Жанна д` Аркни ўтда ёндирган, Исони хочпарчин қилган ким? Оломон. Демак, оломоннинг ақли йўқ. Эвини топда уни ҳақ йўлга сол.\n9. Одам боласини замон вояга етказади, кимда-ким ёмон бўлса, бунинг учун унинг замондошларининг барчаси айбдор.\n10. Агар қонун қудрати менинг қўлимда бўлса эди, одамнинг феълини тузатиб бўлмайди деган кишининг тилини кесар эдим.\n11. Дунёда ёлғиз қолган одам — одамнинг ўлгани. Ғам-қайғунинг бари шунинг бошига тушади. Дунёда ғам-ташвиш ҳам кўп, бироқ қизиқарли эрмак ҳам кўп. Биринчисига ким чидайди? Иккинчисидан ким ўлмайди?\n12. Кимнинг бошига ғам-ташвиш тушмайди? Умидни узмоқ — матонатсизлик. Дунёда ҳар нарсанинг интиҳоси бор, ёмонликнинг ҳам охири йўқ, деб ким айтади? Қалин қорли қаҳратон қишнинг ортидан кўм-кўк майсалари мўл, ёмғири кўл кўклам келмайдими, ахир!\n13. Аччиқланиб бақирганнинг зиёни йўқ. Ғазабланиб индамагандан қўрқ.\n14. Бахт ва шодликдан кўпчилик бошини йўқотиб қўяди, мингдан бир кишигина халқ олдида ожиз бўлиб кўринмаслик учун хотиржамлик билан эс-ҳушини сақлаб қолади.\n15. Агар меҳнатим унсин десанг — ишнинг кўзини топ.\n16. Шон-шуҳрат — баланд чўққи. Сабр-тоқат билан ўрмалаган илон ҳам унга тирмашиб чиқади. Тарқоқ эл чўққига чиқмаганни мақтайди, йўловчилар буни чин деб ўйлайди.\n17. Дунё — улкан уммон. Вақт — тўхтамай елаётган шамол. Олдиндаги тўлқинлар — аждодлар, орқадаги тўлқинлар — авлодлар. Уларнинг давомийлигида абадий ҳаёт яшайди.\n18.Бахти ортиқ подшодан ақли ортиқ фақир яхши: Соқолини сотган қариядан меҳнатини сотган бола афзал.\n19. Тўқ тиланчи — одамнинг шайтони.\nИлмсиз сўфи — мўлтони.\n20. Ёмон дўст сояга ўхшайди. Пешонангга кун туғса, қочиб қутула олмайсан, -бошингда булут тўпланса, излаб топа олмайсан.\n21. Дўсти йўқ билан сирлаш, дўсти кўп билан сийлаш. Қайғусиздан узоқ қоч, қайғулига қучоқ оч.\n22. Боғинг униб ўсгунча бутун эл сенга тилакдош бўлади. Боғинг униб ўсгандан сўнг мевасини ўзинг ейсан.\nҚозоқчадан Рустам Мусурмон таржимаси.\nРукнларАбай Қўнанбоев (1845-1904; Қозоғистон)\n← Аввалги Аввалги Қутлибека Раҳимбоева (1952)\nКейинги → Кейинги: Маҳмуд Тоир (1952)\nСултонмурод Олим. Тилакка етиш сирлари\nАҳмад ас-Сағоний (? — 990)\nЖасур Кенгбоев. Шубҳа (ҳикоя)\nЭшқобил Шукур. Ватан бу (видео)


Агар вазият барқарорлашса, иккинчи чоракда барча ўқувчилар мактабга боришлари мумкин - 0\nБолаларнинг саломатлиги ва хавфсизлигини таъминлаш мақсадида 2020-2021 ўқув йилининг биринчи чораги онлайн режимида ташкил этилади, деди Бош вазир Қубатбек Бўрўнов 19 август куни бўлиб ўтган брифингда.\nУнинг сўзларига кўра, 14-август куни ҳукумат йиғилишида янги ўқув йилининг бошланиши масаласи муҳокама қилинган ва қарор қабул қилинди.\n“Мактабга фақат биринчи синф ўқувчилари боради. Қолганлари масофавий форматда ўқишади. Агар кузда эпидемиологик вазият барқарорлашса, ўқувчилар иккинчи чоракда мактабга боришлари мумкин. Масала сентябр ойида кўриб чиқилади”, – деди Бўрўнов.\nБош вазирнинг таъкидлашича, ўқув жараёни бошланганда жамоат транспортининг юриш жадвали қайта кўриб чиқилади.\n«Кўпчилик ҳудудларда жамоат транспорти чекланган. Ота-оналарга, ўқитувчилар ва ўқувчиларга қулай бўлиши учун биз 1 сентябргача жамоат транспорти жадвалини кўриб чиқамиз», – деди Бўрўнов.\nЎзган туманига янги ҳоким тайинланди\nЎшда 29 ёшли эркак кичкина қизни машинасида зўрлаганликда гумон қилинмоқда